
considerat grabnic ajutător celor care luptă cu patima beţiei şi voiesc să se slo- 
bozească de tirania ei. 

Evanghelia şi Apostolul zilei 





Evanghelia 





Zis-a Domnul ucenicilor Săi: 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi 
M-a urât. 

19. Dacă aţi fi din lume, lumea ar iubi ce este al său; dar pentru că nu sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai 
mare decât stăpânul său. Dacă M-au prigonit pe Mine şi pe voi vă vor 
prigoni; dacă au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au 
cuvânt de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat 
nu ar avea; dar acum M-au şi văzut şi M-au urât şi pe Mine şi pe Tatăl Meu. 
25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu ÎI voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 
27. Și voi mărturisiţi, pentru că de la început sunteţi cu Mine. 

1. Acestea vi le-am spus, ca să nu vă smintiţi. 

2. Vă vor scoate pe voi din sinagogi; dar vine ceasul când tot cel ce vă va 
ucide să creadă că aduce închinare lui Dumnezeu. 


Apostol 





1. Și în vremea aceea, regele Irod (Agripa) a pus mâna pe unii din Biserică, 
ca să-i piardă. 

2. Și a ucis cu sabia pe Iacov, fratele lui loan. 

3. Și văzând că este pe placul iudeilor, a mai luat şi pe Petru (Şi erau zilele 
Azimelor) 

4. Pe care şi prinzându-l l-a băgat în temniţă, dându-l la patru străji de câte 
patru ostaşi, ca să-l păzească, vrând să-l scoată la popor după Paşti. 

5. Deci Petru era păzit în temniţă şi se făcea necontenit rugăciune către 
Dumnezeu pentru el, de către Biserică. 

6. Dar când Irod era să-l scoată afară, în noaptea aceea, Petru dormea între 
doi ostaşi, legat cu două lanţuri, iar înaintea uşii paznicii păzeau temniţa. 

7. Și iată un înger al Domnului a venit deodată, iar în cameră a strălucit 
lumină. Şi lovind pe Petru în coastă, îngerul l-a deşteptat, zicând: Scoală-te 
degrabă! Şi lanţurile i-au căzut de la mâini. 

8. Și a zis îngerul către el: Încinge-te şi încalță-te cu sandalele. Și el a făcut 
aşa. Şi i-a zis lui: Pune haina pe tine şi vino după mine. 

9. Și, ieşind, mergea după înger, dar nu ştia că ceea ce s-a făcut prin înger 
este adevărat, ci i se părea că vede vedenie. 

10. Și trecând de straja întâi şi de a doua, au ajuns la poarta cea de fier care 
duce în cetate şi poarta s-a deschis singură. Și ieşind, au trecut o uliţă şi 
îndată îngerul s-a depărtat de la el. 

11. Și Petru, venindu-şi în sine, a zis: Acum ştiu cu adevărat că Domnul a 
trimis pe îngerul Său şi m-a scos din mâna lui Irod şi din toate câte aştepta 
poporul iudeilor. 

In această lună (decembrie), ziua a nouăsprezecea - Pomenirea Sfântului 
mucenic Bonifaciu (Minei) 





La Vecernie 


Aliluia. La Doamne, strigat-am..., se pun stihirile pe 6 : 3 stihiri din Octoih şi 3 
ale sfântului, glasul al 4-lea: 


Stihirile sfântului: 
Podobie: Dat-ai semn celor ce... 


Poftit-ai buna numire mai-nainte gătită mucenicilor, purtătorule de chinuri, mult 
pătimitorule, şi dureri ai răbdat cu gând îndrăzneţ, nădăjduind a te muta către 
odihna cea fără durere, căutând a lua darurile cele cereşti, şi odihna Raiului, lu- 
mina cea neînserată, şi viaţa cea veşnică, cu totul fericite. 


Dezrădăcinarea unghiilor, cumplite îmboldiri şi înfierbântarea plumbului, tăie- 
rea capului, şi durerile cele iuți ai suferit, şi te-ai adaos la ceata răbdătorilor de 
chinuri, bucurându-te, mult pătimitorule. Pentru aceasta săvârşim pomenirea ta 
cea de peste an, mucenice Bonifaciu, împreună vorbitorule cu îngerii. 


Slugă trimiţându-te întâi, te-a primit dumnezeiesc stăpân Aglaca, Bonifaciu; că 
ai domnit peste patimi, şi împărăţind peste tiranul, ai surpat pe vrăjmaşi, încu- 
nunându-te cu cununa biruinţei. Pentru aceasta zidindu-ţi ţie Biserică sfântă şi 
frumoasă, te-a pus într-însa, lăudându-te pe tine sfințite. 


Slavă..., Şi acum..., a Născătoarei 

Stăpână ceea ce ai născut pe Judecătorul cel prea drept, roagă-L Fecioară, să nu 
mă osândească la înfricoşata judecată cea viitoare, pe mine cel ticălos, care am 
vieţuit desfrânat, ci să mă pună dimpreună cu cei aleşi, care vor să stea de-a 
dreapta Lui, pentru mila şi bunătatea Sa cea prea multă. 


A Crucii, a Născătoarei 
Preacurata Stăpână, văzând pe Hristos omorându-Se şi omorând pe vicleanul, 
plângându-L ca pe un Domn lăudat, pe Cel ce a ieşit din pântecele ei, şi mirân- 
du-se de îndelungă răbdarea Lui striga: Fiul meu prea dulce! Nu uita pe roaba 
Ta şi nu zăbovi, lubitorule de oameni, cela ce eşti iubit sufletului meu. 
Tropar glas al 4-lea: Mucenicul Tău, Doamne, Bonifaciu întru nevoinţa sa, 
cununa nestricăciunii a dobândit de la Tine, Dumnezeul nostru; că având pute- 
rea Ta, pe chinuitori a învins; zdrobit-a şi ale demonilor neputincioase îndrăz- 
niri. Pentru rugăciunile lui, mântuieşte sufletele noastre, Hristoase Dumnezeule. 
Slavă..., Și acum..., al Născătoarei 
La Utrenie 
Canoanele amândouă din Octoih, şi al mucenicului pe 4. 
Canonul mucenicului 

facere a lui losif 
Cântarea 1-a, glas al 4-lea 
Irmos: Pe voievozii cei tari, pe cele trei părţi ale sufletului, îneacă-i, Cela ce 
Te-ai născut din Fecioară, întru adâncul nepătimirii rogu-mă; ca Ție, ca întru o 
alăută întru omorârea trupului, să-ţi cânt cântare de biruinţă. 
Cu cuget osârdnic râvnind pătimitorilor celor viteji, te-ai nevoit cu tărie, şi ai 
omorât pe şarpele cu nevoinţele tale cele purtătoare de viaţă, pătimitorule Boni- 
faciu, împreună vorbitorule cu Sfinții Ingeri. 
Văzând înşelăciunea vrăjmaşului întinsă pe pământ, viteazule pătimitorule, 
aprinzându-ţi-se sufletul de dragostea cea dumnezeiască, ai intrat în privelişte cu 


cuget nespăimântat, de trei ori fericite. 


Slavă... 

Luminându-te de dumnezeiască înţelepciune, fericite, ai nebunit pe vrăjmaşii cei 
neînțelepţi, vestind pe Hristos, care S-a asemănat trupeşte, acelora la care a vrut 
să Se arate, mucenice Bonifaciu, mult pătimitorule. 


Și acum..., a Născătoarei 

Muntele lui Dumnezeu, care l-a văzut mai-nainte Daniil, pe cortul cel înţe- 
legător lespedea cea cinstită, sfinţenia slavei, masa care a încăput dumnezeiasca 
pâine, pe Preasfânta Fecioară să o lăudăm cu cântări. 

Cântarea a 3-a 

Irmos: Biserica cea stearpă... 

Ca unul ce ai poftit slobozirea cea de sus, mărite, eşti slobod de jugul robiei, 
râvnind patimilor celor cinstite, ale Celui ce S-a făcut rob pentru milostivire, 


pururea pomenite. 


Arătându-te mai presus de cugetele cele trupeşti, cu schimbare dumnezeiască, 
fără veste toată pornirea nevoilor ai răbdat, veselindu-te mucenice Bonifaciu. 


Slavă... 


Lepădatu-te-ai de sineţi, şi ai ieşit în privelişte, şi ai alergat către luptele vrăj- 
maşului, fiind întărit cu arma Crucii; şi ca un biruitor te-ai prea mărit, pururea 
pomenite mucenice Bonifaciu. 


Și acum..., a Născătoarei 


Deşertatu-s-a pe Sine în pântecele tău, nepărăsind Sânurile Părinteşti, Dumne- 
zeu cel mai presus de ființă, şi S-a făcut Fiu al tău, Preacurată, mântuind ome- 
nirea. 


Irmosul: Biserica cea stearpă a născut din păgâni, şi adunarea cea cu mulți fii a 
slăbit; minunatului Dumnezeului nostru să-i strigăm: Sfânt eşti Doamne ! 


Sedealna, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 

Cinstind pe Dumnezeu, te-ai cinstit de Dânsul podoaba mucenicilor, fericite 
Bonifaciu; pentru aceea te-a şi împodobit pe tine cu cununa dumnezeieştii 
măriri. Drept aceea astăzi prăznuind prea sfântă pomenirea ta, ne rugăm ţie: roa- 
gă-te pentru noi Domnului. 


Slavă..., glas al 4-lea 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


După lege ai pătimit nevoindu-te, şi ai ruşinat pe tiranul şi momelile lui; şi într- 
armându-te cu Crucea, ai suferit chinurile cele cu dureri, fericite, şi ţi-ai luat 
plată mărirea cea cerească. Pentru aceasta te rugăm, roagă-te să ne izbăvim noi. 


Și acum..., a Născătoarei 

Degrab primeşte Stăpână rugăciunile noastre, şi le du Fiului şi Dumnezeului tău, 
Doamnă prea curată. Sfărâmă supărările celor ce aleargă la tine, risipeşte năvă- 
lirile şi îndrăznirile, Fecioară, a celor ce se într-armează acum asupra robilor tăi. 
A Crucii, a Născătoarei 

Dacă Te-a văzut pe Cruce înălțându-Te, Maica Ta ceea ce nu ştie de mire, 
Cuvinte al lui Dumnezeu, ca o Maică tânguindu-se, zicea: Ce minune nouă şi 
străină este aceasta Fiul meu! Cum Tu viaţa tuturor Te împreuni cu moartea? 
Vrând să înviezi pe cei morţi ca un Milostiv. 


Cântarea a 4-a 


Irmos: Pentru dragostea chipului Tău ai stătut Milostive pe Crucea Ta, şi s-au 
topit neamurile; că Tu eşti lubitorule de oameni, tăria mea şi lauda mea. 


Fericind răbdarea celor ce se nevoiau cu râvna cinstitelor patimi, te-ai asemănat 
lor, înţelepţite de Dumnezeu fericite. 


Mergând cu credinţă spre adunare de dumnezeieşti mucenici, prea fericite, pe 
sineţi te-ai dat povară vrednică de minune celeia ce te dorea, de Dumnezeu 


înţelepţite. 


Slavă... 

Curăţindu-te mucenice ca aurul în topitoarea chinurilor, te-ai arătat mai curat 
decât aurul, răbdând închipuirea patimilor Celui ce te-a zidit. 


Și acum..., a Născătoarei 


Cunoscându-ţi fecioria pecetluită după naştere, Fecioară, cu credinţă ai slăvit pe 
Cuvântul cel neîncăput, care S-a născut din pântecele tău. 


Cântarea a 5-a 


Irmos: Luminarea ta Doamne trimite-o nouă, şi scoate-ne din negura greşelilor 
Bunule, pacea Ta dăruindu-ne. 


Ca o stea luminoasă ai răsărit de la apus, şi apunând mucenice pătimind viteje- 
şte, deîndată răsari către apus, luminând marginile. 


Nevoitu-te-ai muceniceşte, răbdând dezrădăcinarea unghiilor, cu trestie ascuţită 
fiind împuns mucenice, şi prin credinţă ai stricat boldurile vicleanului, cu darul. 


Slavă... 

Măiestriile vrăjmaşului s-au slăbit asupra ta, de Dumnezeu înţelepțite, că cu 
privirea către Dumnezeu cea neabătută, sufereai chinurile trupului, ca şi cum ai 
fi fost fără de trup. 


Și acum..., a Născătoarei 


Spală de toată întinăciunea sufletul meu Fecioară, şi mă mântuieşte prea curată, 
ceea ce ai întrupat pe pământ pe Mântuitorul Dumnezeu cel adevărat. 


Cântarea a 6-a 

Irmos: Strigat-a mai-nainte... 

Fiind bătut peste rănile trupului, ai rănit pe cei fără Dumnezeu, care fără vin- 
decare boleau de necunoştinţă, şi celor bolnavi te-ai arătat doctor, pătimitorule 


Bonifaciu. 


Inălţându-te către Dumnezeu fericite, cu adaosul pătimirilor ai surpat pe vrăj- 
maşii cei nevăzuţi, şi celor căzuţi te-ai făcut ajutor, purtătorule de chinuri. 


Slavă... 

Târându-te pe pământ ca o piatră de mult preţ pătimitorule, ai surpat zidul înşe- 
lăciunii, şi inimile credincioşilor foarte mult le-ai întărit cu credinţa. 


Și acum..., a Născătoarei 


Rugul te însemna pe tine mai-nainte Prealăudată, arzându-se şi nicicum mis- 
tuindu-se; că precum acela, asemenea şi tu nu te-ai vătămat, întrupând pe Dum- 
nezeu. 


Irmosul: Strigat-a mai-nainte închipuind îngroparea Ta cea de trei zile, proo- 
rocul Iona în chit rugându-se, din stricăciune mă scapă, lisuse, Impărate al 
puterilor, 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Jertfă fără prihană te-ai adus de voie, Celui ce S-a născut din Fecioară pentru 
tine, Sfinte purtătorule de cunună, înțelepte Bonifaciu. 


Icos: Precum a povăţuit steaua de la răsărit pe magii de la Persia, aşa pe tine te- 
a îndreptat dumnezeiasca voire de la apus, cugetătorule de Dumnezeu, ca să te 
închini lui Hristos, celui ce a binevoit să Se nască în peşteră, ca unui Împărat a 
toată lumea, şi să-i aduci daruri, ca tămâia, ca smirna şi ca aurul, credinţă, dra- 
goste şi nădejde. Pentru aceasta te-ai adus tot pe sineţi dar fără prihană, strigând 
către tiranul judecător cu îndrăzneală, şi zicând: Rob al Hristosului meu sunt! 
Purtătorule de cunună, înțelepte Bonifaciu. 


Sinaxar 


Intru această lună în ziua a nouăsprezecea, pomenirea Sfântului mucenic 
Bonifaciu. 


Stih: Căutând Bonifatie oasele mucenicilor, 

S-a aflat pe sine-ţi tăiat fiind în ceata mucenicilor. 
În a nouăsprezecea zi, s-a tăiat de sabie, 
Grumazul lui Bonifatie. 


Acesta a fost pe vremea împărăției lui Dioclețian, rob unei femei mari, de 
cinste, anume Aglaea, fata lui Acachie antipatului Romei, care făcea păcate 
trupeşti cu stăpâna sa; era şi beţiv, era şi milostiv, şi iubitor de străini, şi da cu 

osârdie la cei lipsiţi milă, şi se înfrângea cu inima, şi 1 se făcea milă de nevoile 
oamenilor; asemenea şi stăpâna sa era milostivă; şi iubea pe mucenici. 


Deci într-una din zile, zise lui Bonifaciu: Alergi la Anatol unde mărturisesc 
sfinții, şi-mi adu moaşte de sfinţi, ca să le avem de ajutor, şi de sufletească 
mântuire. 


lar Bonifaciu râzând zise: De vor aduce moaştele mele, primi-le-vei? Ea râse, 
şi-l numi beţiv. 


Deci învăţându-l îl trimise cu bani, şi mergând cu douăsprezece slugi şi cu mulţi 
galbeni la Cilicia, unde se munceau sfinții, află sfinţii în munci, şi le sărută 
legăturile şi rănile. Apoi a stătut de faţă înaintea ighemonului, mărturisindu-se 
că este creştin, şi prinzându-l l-a spânzurat cu capul în jos. L-a strujit fără milă, 
şi i-a bătut trestii ascuţite pe sub unghii; i-a dat plumb topit pe gură, şi l-a băgat 
cu capul în jos într-o căldare plină de smoală ce fierbea, şi ieşind nevătămat, 
pieriră cinzeci de ostaşi din străjuitori. Apoi tăindu-i-se capul curse lapte în loc 
de sânge; cu această ocazie au venit către Hristos cincizeci de oameni şi s-au 
botezat. 


Iar slugile ce venise cu dânsul de la Roma, dacă văzură că se zăbovea, socotiră 
că el va fi umblând prin cârciume după beţie, precum îi ştia năravul; iar dacă au 
aflat de la slujitori anume, de chinurile şi muncile ce a răbdat, şi că şi-a dat şi 
sfârşitul, au umblat de i-au găsit moaştele, şi căzând pe dânsul, şi plângându-l şi 
sărutându-l, cerea iertare, căci îl grăiseră de rău şi-l hulise; şi cumpărându-i 
trupul drept cinci sute de galbeni, l-a adus la Roma; de care aflând stăpâna sa 
Aglaea cu amănuntul prin descoperire de înger, l-a întâmpinat şi l-a primit cu 
mare cinste, şi l-a îngropat aproape de cetate de cincizeci de stadii, şi făcând o 
biserică pe numele lui, la casa ei în mijlocul oraşului, l-a mutat acolo, unde în 
toate zilele iese izvor de tămăduiri; iar de atunci petrecând ea cu cuviinţă şi 
plăcere dumnezeiască, cu pace şi-a dat sufletul la Dumnezeu. 


Tot în această zi, pomenirea Sfinţilor mucenici Ilie, Prov şi Aris. 


Stih: Degrab urmează ţie prin nevoinţă Prov, mucenice Ilie, 
Tăindu-i-se capul de sabie. 

Războinic te-ai arătat cu adevărat Aris împotriva focului, 
Războinic gânditor având armele credinţei. 


Aceşti sfinți erau din Egipt, şi fiind creştini mergeau la Cilicia. Spre cercetarea 
creştinilor ce mărturiseau acolo. Deci ajungând la Ascalon, au fost prinşi şi s-au 
adus înaintea judecătorului de acolo numit Firmilian, şi mărturisindu-se creştini, 
au suferit multe munci. 

Sfântul Aris şi-a săvârşit mucenicia prin foc. lar lui Prov şi lui Ilie li s-au tăiat 
capetele, şi se săvârşeşte pomenirea lor, în mucenicescul loc al Sfântului 
Filimon. 


Tot în această zi, pomenirea Sfântului mucenic Timotei şi Polieuct. 


Stih: Unde vom pune pe Timotei cel pârjolit, 
Căci a primit prea cinstitul sfârşit. 

Polieucte Chesariole care este al tău sfârşit ? 
Trecând prin foc am aflat doritul sfârşit. 


Dintre aceştia, Sfântul Timotei fiind prins şi mărturisind pe Hristos, după multe 
munci, prin foc şi-a dat sfârşitul în Mauritania; iar Polieuct cu feluri de munci 
fiind certat, în Cezareea fiind aruncat în foc, a primit sfârşitul. 


Tot în această zi, Sfinţii mucenici Eutihie, Tesalonichi şi cei dimpreună cu 
dânşii bărbaţi două sute, şi femei şaptezeci, ce s-au săvârşit prin sabie. 


Stih: Şi tu Tesalonichi împreună cu Eutihie, 
Biruinţă ai aflat cu bună norocire prin sabie. 
Două zecimi de bărbaţi a omorât sabia, 

A omorât şi femei de şapte ori zece. 


Tot în această zi, pomenirea prea cuviosului părintelui nostru Grighentie. 


Stih: Grighentie legătura trupului a lăsat, 
Și unde nu este locul trupurilor s-a mulat. 


Acesta era de la Mediolan, care ajungând în legiuita vârstă, s-a făcut ascultător 
şi lucrător dumnezeieştilor porunci ale lui Hristos, şi după dumnezeiasca voie a 
primit hirotonia în diacon; de atunci şi în urmă, s-a supus fericitul la mai multe 
postiri şi aspră vieţuire. Pentru care apoi s-a învrednicit a lua darul Duhului 
Sfânt, şi a săvârşit semne şi minuni. 


Deci întâmplându-se să scrie împăratul Etiopiei Elezvaan, la papa şi patriarhul 
Alexandriei Proterie cu numele, ca să-i trimită un episcop desăvârşit (pe vremea 
împăratului lustin), se mâhnea patriarhul, că nu afla asemenea episcop vrednic 
ca să trimită. 


Iar prin dumnezeiasca descoperire, s-a arătat patriarhului, evanghelistul Marcu, 
şi i-a arătat care este vrednic acolo să se trimită episcop; acesta era Sfântul 
Grighentie, care atunci de curând mersese la Alexandria, din dumnezeiască 
pronie, şi se găzduia de un creştin. Deci luându-l pe el patriarhul cu multă 

bucurie, l-a hirotonit episcop, şi îndată l-a trimis la Etiopia, întărindu-l cu 
scrisori, şi cu celelalte câte se cuvin arhiereilor. 


Deci văzându-l împăratul cu totul vrednic de cinste şi prea cucernic, şi din 
scrisorile ce avea adeverindu-se, cu dulceaţă l-a primit. lar sfântul a hirotonit în 
eparhia aceea preoţi şi diaconi, şi au înnoit toate bisericile, pe care atunci de 
curând le zidise împăratul, şi pe mulţi evrei a botezat. 


Apoi înduplecând pe cei întâi dascăli ai evreilor, atât prin cuvinte cât şi din 
dumnezeieştile Scripturi, iar mal ales, îmboldindu-i pe ei şi cu minunile, aşa i-a 
adus la adevărată credinţa lui Hristos; căci mai-nainte acel neam, mai tot era 
iudeu. Ci şi legi le-a rânduit lor sfântul, şi toată fapta plăcută lui Dumnezeu i-a 
învăţat 


Deci aşa bine şi cu cuvioşie păstorindu-şi turma sa fericitul, şi multe minuni 
săvârşind, şi-a dat sfârşitul cu pace, după ce a ajuns întru prea adânci bătrâneţe. 


Tot în această zi, Sfântul mucenic Trifon. 


Stih: Trifon cu trupul în răchită s-a suit, 
Și cu duhul către mare cerească înălțime a înaintat. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat cu 
laude strigând: Dumnezeul părinţilor noştri, bine eşti cuvântat. 


Neplecându-ţi genunchii celor ciopliți, te-ai aruncat în mari primejdii, ca într-un 
cuptor, mucenice, întru care răcorindu-te, strigai: Dumnezeul părinţilor bine eşti 


cuvântat. 


Sârguindu-se cel cu cuget viclean, să slăbească tăria mărturisiri tale, fără milă 
varsă plumbul fierbând în cele dinlăuntrul tău, dar de faţă s-a ruşinat. 


Slavă... 
Tăindu-ţi-se grabnic sfințitul cap, ai tăiat capul cel cu multe măiestrii, al viclea- 
nului vrăjmaş, cu sabia bărbăției tale mucenice al lui Hristos, de Dumnezeu 


înţelepţite. 


Și acum..., a Născătoarei 

Ca să te laud pe tine Fecioară cu glasuri cuvioase, scapă-mă de patimi cu 
rugăciunile tale, de primejdii, de supărări, şi de oamenii cei vicleni, care caută 
să-mi facă rău. 

Cântarea a 8-a 

Irmos: Mântuitorule al tuturor... 

De folos lucrându-ţi Hristos mântuirea ta Bonifaciu, mergând să cauţi moaşte de 
ale sfinților biruitori mucenici, te întăreşte pe tine, să te faci ceea ce cu credință 


însuţi căutai. 


Fericitei stăpâne, fericită avuţie te-ai dat, fericite, cu care îmbogăţindu-se, cântă 
cu inimă veselă: Toate lucrurile binecuvântaţi pe Domnul. 


Degrab ridicând sfințită Biserică, pururea lăudata femeie, te-a pus într-însa, pe 
tine care ai fost locaş Dumnezeieştii Treimi, purtătorule de chinuri al lui Hri- 
stos, Bonifaciu. 

Binecuvântăm pe Tatăl, şi pe Fiul şi pe Sfântul Duh, Domnul. 

Omorându-te pentru dragostea Celui ce te-a zidit, cu rugăciunea ta cea făcătoare 
de viață, vindeci pe cei ce cad în moartea patimilor, care strigă: Toate lucrurile 
binecuvântaţi, şi lăudaţi pe Domnul. 

Și acum..., a Născătoarei 

Peste tine cea curată pogorându-Se Cel mai presus de Dumnezeire, S-a întrupat 
precum ştie, Fecioară, şi a îndumnezeit pe oamenii, care cântă: Toate lucrurile 
binecuvântaţi, şi lăudaţi pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Izbăvitorule al tuturor Atotputernice, pe cei ce se ţineau de buna credinţă, în 
mijlocul văpăii pogorându-Te i-ai rourat, şi i-ai învăţat să cânte: "Toate lucrurile 
binecuvântaţi şi lăudaţi pe Domnul. 


Cântarea a 9-a 


Irmos: Eva adică prin... 

Văzându-te comoară sfinţită, se veselea cea pururea pomenită strigând: Trimi- 
țându-te pe tine rob, fericite, te-am primit stăpân adevărat, mântuindu-mă prin 
tine de robia răutăţilor, cu rugăciunile tale cele bine primite. 


Ca un crin ai înflorit în văile cele înţelegătoare ale mucenicilor, Bonifaciu, ca un 
finic te-ai înălţat, ca un cedru mirositor te-ai cunoscut, ca un chiparos ales te-ai 
arătat, bine miresmând inimile noastre. 


Astăzi ne-a răsărit nouă pomenirea ta pătimitorule, ca un soare strălucind cu 
dumnezeieştile daruri, luminând sufletele celor ce te laudă, gonind negura 
patimilor, mucenice de Dumnezeu înţelepțite prea fericite. 


Slavă... 


Ca un soare ai răsărit de la apus, şi ai ajuns până la cetatea răsăritului, unde te-ai 
şi chinuit, şi cu moarte apunând, către viaţă ai alergat, şi ajungând la Roma cea 
lăudată, o ai întărit cu rugăciunile tale. 


Și acum..., a Născătoarei 


Luminează-mă cu lumina ta, ceea ce eşti fără prihană, pe mine care sunt cuprins 
de întunericul păcatului, Născătoare de Dumnezeu, şi dă-mi a umbla întru ziua 
dumnezeieştilor porunci, Mireasă a lui Dumnezeu; ca să te laud pe tine cea cu 
totul lăudată. 


Irmosul: Eva adică prin boala neascultării, blestemul înlăuntru a adus; iar tu 
Fecioară de Dumnezeu Născătoare, prin odrasla ce ai purtat în pântece, ai în- 


florit lumii binecuvântarea. Pentru aceasta toţi te slăvim. 


Şi cealaltă slujbă a Utreniei după rânduială şi Otpustul. 

Canon de rugăciune către Sfântul mucenic Bonifatie 





Troparul Sfântului mucenic Bonifatie, glasul al 4-lea: Mucenicul tău Doamne, 
Bonifatie, întru nevoinţa sa, cununa nestricăciunii a dobândit de la Tinc, 
Dumnezeul nostru; că având puterea Ta, pe chinuitori a învins; zdrobit-a şi ale 
demonilor neputincioase îndrăzniri. Pentru rugăciunile lui, mântuieşte sufletele 
noastre, Hristoase Dumnezeule. 


Cântarea 1 

Irmos: Pe voievozii cei puternici, pe cele trei părţi ale sufletului, Te rog îneacă- 
i, Cel ce Te-ai născut din Fecioară, întru Adâncul Nepătimirii. Ca întru omo- 
rârea trupului meu să-Ți cânt Ţie, ca şi cu o alăută, cântare de biruinţă. 

Stih: Sfinte mucenice Bonifatie, roagă-te lui Dumnezeu pentru noi. 

Cu cuget plin de înflăcărare râvnind la luptele vitejilor pătimitori, te-ai luptat cu 
tărie şi ai ucis pe şarpele, cu nevoinţele tale cele purtătoare de viaţă, sfinţite 


Bonifatie, împreună vorbitorule cu Sfinţii Îngeri. 


Stih: Sfinte mucenice Bonifatie, roagă-te lui Dumnezeu pentru noi. 

Văzând cumplit răspândită pe pământ înşelăciunea vrăjmaşului, viteazule lup- 
tător, aprinzându-ţi-se sufletul de dumnezeiasca dragoste, ai intrat în locul de 
chinuri, cu cuget neînfricoşat, de trei ori fericite. 

Slavă Tatălui şi Fiului şi Sfântului Duh. 

Luminându-te cu dumnezeiasca Înţelepciune, fericite, ai înspăimântat pe vrăj- 
maşii cei neînţelepţi, vestind pe Hristos, care S-a asemănat trupeşte cu acei că- 
rora a voit să se arate, mucenice Bonifatie, mult pătimitorule. 

Şi acum şi pururea şi în vecii vecilor. Amin (a Născătoarei). 

Muntele lui Dumnezeu pe care l-a văzut mai înainte proorocul Daniel, cortul cel 
înţelegător, lespedea cea prea cinstită, sfinţenia Slavei, masa care a încăput 
dumnezeiasca Pâine, pe Preasfânta Fecioară, cu cântări să o lăudăm. 

Cântarea a 3-a 

Irmos: Biserica cea stearpă... 

Stih: Sfinte mucenice Bonifatie, roagă-te lui Dumnezeu pentru noi. 

Ca unul ce ai dorit Libertatea cea de sus, mărite, te-ai izbăvit de jugul robiei, 
râvnind Patimilor celor cinstite ale Celui ce S-a făcut Rob din milostivire, vred- 
nicule de laudă. 

Stih: Sfinte mucenice Bonifatie, roagă-te lui Dumnezeu pentru noi. 
Arătându-te mai presus de cugetele cele trupeşti, cu dumnezeiască schimbare, 
fără de veste toată năvălirea necazurilor ai răbdat veselindu-te, Sfinte mucenice 
Bonifatie. 

Slavă Tatălui şi Fiului şi Sfântului Duh. 

Lepădatu-te-ai de tine însuţi şi ai ieşit la lupte şi la întrecerea cu vrăjmaşul, 
întărit fund cu arma crucii şi asemeni mucenicilor te-ai arătat, vrednicule de 
laudă, Sfinte Bonifatie. 

Şi acum şi pururea şi în vecii vecilor. Amin (a Născătoarei). 

Deşertându-Se pe Sine în pântecele tău, nu a deşertat Sânurile Părinteşti, Dum- 


nezeul Cel mai presus de ființă şi S-a făcut Fiu al tău, Preacurată, ca să mân- 
tuiască pe oameni. 

Irmosul: Biserica cea stearpă a rodit şi adunarea cea cu mulți fii a slăbit; să 
strigăm Minunatului nostru Dumnezeu: Sfânt eşti Doamne! 


Cântarea a 4-a 


Irmos: Pentru dragostea Chipului Tău, ai stat, Milostive, pe Crucea Ta şi nea- 
murile s-au topit, că Tu eşti Tăria şi Lauda mea, lubitorule de oameni. 


Stih: Sfinte mucenice Bonifatie, roagă-te lui Dumnezeu pentru noi. 


Fericind răbdarea celor ce se luptau, cu râvna cinstitelor patimi te-ai asemănat 
lor, înţelepţite de Dumnezeu, fericite mucenice. 


Stih: Sfinte mucenice Bonifatie, roagă-te lui Dumnezeu pentru noi. 

Mergând cu credinţă în căutarea dumnezeieştilor mucenici, prea fericite, te-ai 
dat pe tine însuţi povară vrednică de minunare celei ce te dorea, de Dumnezeu 
înțelepţite. 


Slavă Tatălui şi Fiului şi Sfântului Duh. 


Curăţindu-te, mucenice, ca aurul în topitoarea chinurilor, te-ai arătat mai curat 
decât aurul, purtând pecetea patimilor Celui ce te-a făcut. 


Şi acum şi pururea şi în vecii vecilor. Amin (a Născătoarei). 


După naştere cunoscându-ţi fecioria pecetluită, Fecioară, cu credinţă ai slăvit pe 
Cuvântul, care în chip de negrăit S-a născut din pântecele tău. 


Cântarea a 5-a 


Irmos: Luminarea Ta, Doamne, trimite-ne-o nouă şi ne scoate din negura gre- 
şelilor, Bunule, pacea Ta dăruind-o nouă. 


Stih: Sfinte mucenice Bonifatie, roagă-te lui Dumnezeu pentru noi. 


Ca o stea strălucitoare ai răsărit de la Apus şi apunând, o, mucenice, cu răbdare 
de luptător, iarăşi ai răsărit către Apus, luminând marginile. 


Stih: Sfinte mucenice Bonifatie, roagă-te lui Dumnezeu pentru noi. 


Nevoitu-te-ai muceniceşte, răbdând smulgerea unghiilor, cu trestie ascuţită fiind 
împuns, mucenice şi cu harul ai tocit toate boldurile vicleanului. 

Slavă Tatălui şi Fiului şi Sfântului Duh. 

Măiestriile vrăjmaşului au fost neputincioase împotriva ta, de Dumnezeu 
înţelepțite; că sufereai chinurile trupului ca şi cum ai fi fost fără de trup, cu pri- 
virea neabătută către Dumnezeu. 


Şi acum şi pururea şi în vecii vecilor. Amin (a Născătoarei). 


Spală de toată întinăciunea sufletul meu, strig către tine şi mă miluieşte, Ceea ce 
ai Intrupat pe pământ pe Dumnezeu, Mântuitorul cel Adevărat. 


Cântarea a 6-a 

Irmos: Strigat-am mai înainte... 

Stih: Sfinte mucenice Bonifatie, roagă-te lui Dumnezeu pentru noi. 

Fiind lovit, cu rănile trupului ai rănit pe cei fără de Dumnezeu, care boleau fără 
vindecare, din neştiinţă şi celor bolnavi te-ai arătat doctor, Sfinte pătimitorule 
Bonifatie. 


Stih: Sfinte mucenice Bonifatie, roagă-te lui Dumnezeu pentru noi. 


Inălţându-te către Dumnezeu, fericite, cu adaosul pătimirilor ai surpat pe vrăj- 
maşii cei nevăzuţi şi celor căzuţi te-ai făcut ajutător, purtătorule de chinuri. 


Slavă Tatălui şi Fiului şi Sfântului Duh. 


Fiind târât pe pământ, ca o piatră de mult preţ, purtătorule de biruinţe, ai surpat 
întăritura înşelăciunii şi prin credinţă ai întărit inimile credincioşilor. 


Şi acum şi pururea şi în vecii vecilor. Amin (a Născătoarei). 


Rugul care ardea şi nicidecum nu se mistuia, pe tine te închipuia de mai înainte, 
Prealăudată. Căci ca şi acela, nici tu nu ai ars, Intrupând pe Dumnezeu. 


Irmosul: Strigat-a mai înainte, închipuind îngroparea Ta cea de trei zile, proo- 
rocul Iona în chit, rugându-se: din stricăciune izbăveşte-mă, Iisuse, Impărate al 


Puterilor. 


Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Jertfă fără de prihană te-ai adus pe tine de voie, Celui rânduit a Se naşte din 
Fecioara pentru tine, Sfinte purtătorule de cunună, înțelepte Bonifatie. 


Cântarea a 7-a 


Irmos: Tinerii lui Avraam oarecând în Babilon văpaia cuptorului au călcat, 
strigând cu laude: Dumnezeul părinţilor noştri, bine eşti cuvântat! 


Stih: Sfinte mucenice Bonifatie, roagă-te lui Dumnezeu pentru noi. 
Neplecându-ţi genunchii chipurilor cioplite, te-ai aruncat în mari primejdii ca 
într-un cuptor, mucenice; întru care răcorindu-te, strigai: Dumnezeul părinţilor, 
bine eşti cuvântat! 


Stih: Sfinte mucenice Bonifatie, roagă-te lui Dumnezeu pentru noi. 


Sârguindu-se cel cu cuget viclean să slăbească tăria mărturisirii tale, fără de 
milă vărsa plumb fierbinte în cele dinlăuntrul tău, dar vădit s-a ruşinat. 


Slavă Tatălui şi Fiului şi Sfântului Duh. 

Tăindu-ţi-se grabnic sfințitul tău cap, ai tăiat capul vicleanului vrăjmaş cel 
iscusit în vicleşuguri, cu sabia bărbăţiei tale, mucenice al lui Hristos, de Dumne- 
zeu înţelepțite. 

Şi acum şi pururea şi în vecii vecilor. Amin (a Născătoarei). 

Ca să-ţi cânt ţie, Fecioară, cu glasuri cuvioase, izbăveşte-mă, cu rugăciunile 
tale, de patimi, de primejdii, de supărări şi de oamenii cei vicleni, care caută să- 
mi facă rău. 

Cântarea a 8-a 


Irmos: Izbăvitorule al tuturor... 


Stih: Sfinte mucenice Bonifatie, roagă-te lui Dumnezeu pentru noi. 

Cu folos lucrând Hristos mântuirea ta, mucenice Bonifatie, te întăreşte pe tine 
cel ce umblai după moaştele bunilor biruitori mucenici, ca să te faci ca aceia, 
vrednicule de laudă. 


Stih: Sfinte mucenice Bonifatie, roagă-te lui Dumnezeu pentru noi. 


Fericitei stăpâne, ca o fericită vistierie, ai fost înapoiat, fericite, cu care aceasta 
îmbogăţindu-se, cânta cu inimă veselă: toate lucrurile binecuvântați pe Domnul. 


Stih: Sfinte Mucenice Bonifatie, roagă-te lui Dumnezeu pentru noi. 

Ridicând degrab biserică prea sfințită, vrednica de laudă femeie, te-a aşezat într- 
însa, pe tine, care ai fost locaş Dumnezeieştii Treimi, purtătorule de biruinţe al 
lui Hristos, Sfinte mucenice Bonifatie. 

Binecuvântăm pe Tatăl şi pe Fiul şi pe Sfântul Duh, Domnul. 

Ucis fiind pentru dragostea Celui ce te-a zidit, vindeci cu rugăciunile tale cele 
făcătoare de viaţă, pe cei ce cad sub uciderea patimilor, care strigă: toate 
lucrurile binecuvântaţi şi lăudaţi pe Domnul. 

Şi acum şi pururea şi în vecii vecilor. Amin (a Născătoarei). 

Peste tine, prea curată, pogorându-Se Cel mai presus de toate, S-a Întrupat 
precum ştie, Fecioară şi a îndumnezeit pe oamenii care cântă: toate lucrurile 


binecuvântaţi pe Domnul. 


Să lăudăm, să binecuvântăm şi să ne închinăm Domnului cântându-l şi prea 
înălţându-L pe Dânsul întru toţi vecii. 


Irmosul: Izbăvitorule al tuturor, Atotputernice, pogorându-Te în mijlocul 
văpăii, la cei ce se păstrau în dreapta credinţă, i-ai rourat şi i-ai învăţat să cânte: 
toate lucrurile binecuvântaţi şi lăudaţi pe Domnul. 

Cântarea a 9-a 

Irmos: Eva, adică, prin greşeala... 

Stih: Sfinte mucenice Bonifatie, roagă-te lui Dumnezeu pentru noi. 
Văzându-te pe tine, comoară sfințită, se veselea cea pururea pomenită, strigând: 


trimisu-te-am pe tine rob, fericite, dar te-am primit stăpân adevărat, izbăvindu- 
mă cu rugăciunile tale cele bine primite, de robia răutăţilor. 


Ar dr Ar Ar dr dr dr Ar Ar Ar Ar dr dr dr dr dr dr Ar Ar dr dr dr A 


Xp IP IP IE IE E IP IE E 0 30 5 E 2 E E 3 E IE 30 E E E XX 


Die De De De De De Dr De fr De fe fr de dr de de dr de dr dr dr dr dr dr d 


XP XP IP IP 37 3 3 PP 30 3 E 0 30 5 2 2 0 e 3 E E IE IE O IE IE e XX 


Stih: Sfinte mucenice Bonifatie, roagă-te lui Dumnezeu pentru noi. 


Înflorit-ai ca un crin în văile cele înţelegătoare ale mucenicilor, Sfinte mucenice 
Bonifatie. Înălţatu-te-ai ca un finic, ca un cedru răspânditor de bună mireasmă 
te-ai făcut cunoscut, ca un chiparos ales te-ai arătat, umplând de bună mireasmă 
sufletele noastre. 


Stih: Sfinte mucenice Bonifatie, roagă-te lui Dumnezeu pentru noi. 


Astăzi ne-a răsărit nouă pomenirea ta, purtătorule de biruinţă, ca un soare stră- 
lucind cu dumnezeieştile daruri, luminând sufletele celor ce te laudă pe tine şi 
îndepărtând negura patimilor, mucenice purtătorule de biruinţe şi vrednicule de 
laudă. 


Slavă Tatălui şi Fiului şi Sfântului Duh. 


Ca un soare ai răsărit de la Apus şi ai ajuns până la cetatea Răsăritului, unde 
prin mucenicie ai şi apus, alergând spre o viaţă mai bună şi ai ajuns la Roma cea 
lăudată, pe care ai întărit-o cu rugăciunile tale. 


Şi acum şi pururea şi în vecii vecilor. Amin (a Născătoarei). 


Luminează-mă cu lumina ta, ceea ce eşti fără de prihană, pe mine, care sunt 
cuprins de întunericul păcatului, Născătoare de Dumnezeu şi dă-mi a umbla 
întru blândeţea dumnezeieştilor porunci, Mireasă a lui Dumnezeu, ca să te laud 
pe tine, cea cu totul lăudată. 


Irmosul: Eva, adică, prin greşeala neascultării a aşezat blestemul în lume, iar tu 
Fecioară, de Dumnezeu Născătoare, prin Odrasla pe care ai purtat-o în pântece, 
ai înflorit lumii Binecuvântarea. Pentru aceasta toți te mărim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Cinstind pe Dumnezeu, ai fost cinstit de Dânsul, fericite Bonifatie, podoaba 
mucenicilor;, pentru aceea te-a şi împodobit pe tine cu Cununa dumnezeieştii 
măriri. Drept aceea prăznuind astăzi preasfântă pomenirea ta, ne rugăm ţie: 
roagă-te pentru noi Domnului. 


Sedelna, glasul al 4-lea. Podobie: Degrab ne întâmpină pe noi mai înainte până 
ce nu ne robim când vrăjmaşii Te hulesc pe Tine şi ne îngrozesc pe noi, Hri- 

stoase, Dumnezeul nostru, pierde cu Crucea Ta pe cei ce se luptă cu noi, ca să 
cunoască cât poate credinţa dreptmăritorilor, pentru rugăciunile Născătoarei de 
Dumnezeu, Unule, lubitorule de oameni. 


După Lege te-ai luptat, nevoindu-te şi ai ruşinat pe tiranul şi momelile lui; şi 
într-armându-te cu Crucea, ai suferit chinurile cele cu dureri, fericite şi ai luat 
răsplată mărirea cea cerească. Pentru aceasta ne rugăm ţie: roagă-te să ne mân- 
tuim noi. 


Sedelna Preasfintei Născătoare de Dumnezeu, glasul al 4-lea. Podobie: Degrab 
ne întâmpină pe noi mai înainte până ce nu ne robim când vrăjmaşii Te hulesc 
pe Tine şi ne îngrozesc pe noi, Hristoase, Dumnezeul nostru, pierde cu Crucea 
Ta pe cei ce se luptă cu noi, ca să cunoască cât poate credinţa dreptmăritorilor, 
pentru rugăciunile Născătoarei de Dumnezeu, Unule, lubitorule de oameni. 


Degrab primeşte Stăpână rugăciunile noastre şi le du Fiului şi Dumnezeului tău, 
Doamnă prea curată şi risipeşte meşteşugirile şi dărâmă îndrăznirile celor fără 
de Dumnezeu, ce se într-armează asupra robilor tăi. Sfărâmă supărările celor ce 
aleargă la tine, Fecioară. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Dacă Te-a văzut Maica Ta, Ceea ce nu ştie de mire, pe Cruce Înălţat, Cuvinte al 
lui Dumnezeu, ca o Maică tânguindu-se, striga: ce Minune nouă şi uimitoare 
este aceasta, Fiul meu! Cum Tu, Viaţa tuturor, Te împreunezi cu moartea, vrând 
să înviezi pe cei morţi, ca un Milostiv? 

Acatistul Sfântului mucenic Bonifatie 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Alesule ostaş al lui Hristos, învrednicit de cununa slavei, cu moarte muce- 
nicească te-ai izbăvit de moartea cea veşnică, de la întunericul păcatelor te-ai 
întors la lumina cea pururea fiitoare; primeşte rugăciunile aduse în cinstea ta şi 
ne izbăveşte din cursele vrăjmaşului celui viclean, ca să-ţi strigăm cu bucurie: 
Bucură-te, Bonifatie, mucenice mult pătimitorule! 


Icosul 1 

Înger luminos a stins focul chinurilor tale cu roua harului, ocrotindu-te mu- 
cenice Bonifatie, ca să nu pieri ca un păcătos cu haină murdară şi neîntors la 
Dumnezeu. Învaţă-ne să ne îmbrăcăm cu haina luminoasă a sfinţeniei şi din 
toată inima Să-ţi cântăm aşa: 

Bucură-te, că viaţa pentru Hristos ţi-ai dat, 

Bucură-te, că, în suferinţe, pe EI L-ai imitat; 

Bucură-te, că spre Dumnezeu ochii ţi-ai aţintit; 

Bucură-te, că voinţa în virtuţi o ai întărit; 

Bucură-te, rob credincios al Domnului Hristos; 

Bucură-te, că sfârşitul vieţii ţi-a fost sfânt şi frumos; 

Bucură-te, că de Duhul Sfânt ai fost luminat; 

Bucură-te, că de ispitele lumi n-ai fost înşelat; 

Bucură-te, că pe vicleanul şarpe l-ai făcut de ruşine; 

Bucură-te, că ceata sfinţilor s-a bucurat de tine; 

Bucură-te, Bonifatie, mucenice mult pătimitorule! 


Condacul al 2-lea 

Văzând tulburarea lumii acesteia şi grijile vieţii, toate le-ai socotit ca praful, 
ridicând mintea la cele de sus, pătimitorule al lui Hristos, te-ai ridicat la 
înălțimea cunoaşterii de Dumnezeu, mărturisind tuturor pe Hristos Dumnezeu, 
şi acum chemi sufletele care pier în păcate ca să se pocăiască şi cu lacrimi de 
umilință să-l cânte lui Dumnezeu: Aliluia! 


Icosul al 2-lea 
Mintea ţi-ai păstrat-o trează şi focul patimilor cu pocăință l-ai stins, Bonifatie 
minunate, de la apus la răsărit, de la Roma ai venit să suferi pentru Domnul 

lisus, având gând sfânt ca să ţi se înmulțească harul, iar pe noi ne-ai adus în 


biserică să-ţi cântăm aşa: 
Bucură-te, că patimile să le biruim ne-ai învăţat; 
Bucură-te, că nădejdea mântuirii celor disperaţi le-ai dat; 


Bucură-te, că deşertăciunea vieţii pământeşti o ai cunoscut; 


Bucură-te, că suferinţele tale mai înainte le-ai prevăzut; 
Bucură-te, a celor treji încuviinţare şi bucurie; 
Bucură-te, a voinţei tărie celor neputincioşi; 

Bucură-te, că prin tine de beţie ne izbăvim; 

Bucură-te, că la Dumnezeu cu ajutorul tău revenim; 
Bucură-te, al vindecărilor izvor nesecat; 

Bucură-te, al minunilor tezaur pururi bogat; 

Bucură-te, că ne înveţi mintea la Dumnezeu s-o ridicăm; 
Bucură-te, că de păcate prin tine ne eliberăm; 
Bucură-te, Bonifatie, mucenice mult pătimitorule! 


Condacul al 3-lea 


Cu puterea milostivirii lui Dumnezeu ai fost înzestrat, fundcă din povestirea 
vieţii tale noi aflăm cum, din mila lui Dumnezeu, mulţi păcătoşi se întorc la 
pocăință. Astfel, şi tu ai plăcut lui Dumnezeu şi, în locul morţii amare, ai căpătat 
viaţa veşnică, deci învaţă-ne să cântăm lui Dumnezeu: Aliluia! 


Icosul al 3-lea 


Având acum veşnică bucurie în lăcaşurile cereşti, nu ne părăsi nici pe noi 
păcătoşii, mucenice Bonifatie, cei ce locuim pe pământ. Noi, trudiţii şi împo- 
văraţii, alergăm la tine; nu ne lăsa orfani şi neputincioşi, ci ajută-ne şi du 
rugăciunile noastre la altarul cel ceresc, ca întru bucurie să-ţi cântăm: 


Bucură-te, că pe semenii tăi ca pe tine I-ai iubit; 
Bucură-te, că în păcate inima nu ţi-ai împietrit; 
Bucură-te, că celor străini şi călătorilor le-ai slujit; 
Bucură-te, că de aceea ţara de baştină ai părăsit; 
Bucură-te, că ai învăţat mila pe orişice om bogat; 
Bucură-te, că pe orfani şi pe văduve cu milă i-ai apărat; 
Bucură-te, celor săraci milostiv apărător; 

Bucură-te, celor asupriţi şi înjosiţi bun mijlocitor; 
Bucură-te, că pe cei beţivi cu trezvie îi răcoreşti,; 
Bucură-te, că pe cei scăpătaţi de beţie la trezvie îi pofteşti; 
Bucură-te, că pe femeile ce plâng le mângâi; 
Bucură-te, că lacrimile lor la cer le duci tu întâi; 
Bucură-te, Bonifatie, mucenice mult pătimitorule! 


Condacul al 4-lea 

Viforul păcatelor nu te-a înecat, nici valurile patimilor nu te-a acoperit, mu- 
cenice al lui Hristos, ci te-ai întors la Domnul şi I-ai adus viaţa ca jertfă de 
mireasmă. Roagă-te ca şi noi, cei de pe marea vieţii, să ajungem cu bine la 
limanul mântuirii, cântând Mântuitorului: Aliluia! 


Icosul al 4-lea 

Auzind pilda Evangheliei, cum fiul rătăcit, cheltuindu-şi averea în ţară străină, 
în foamete şi-a venit în fire, s-a întors în braţele părinteşti, întru pocăință zicând: 
„Tată, greşit-am la cer şi înaintea ta”, aşa şi tu, mucenice, de la roşcovele 
păcatelor te-ai întors la Hristos. Noi, bucurându-ne de îndreptarea ta, îți cântăm 
astfel: 

Bucură-te, că foame grea în robia patimilor ai suferit; 

Bucură-te, că de Hristos - Pâinea Vieţii ai flămânzit; 

Bucură-te, că Sfântul Său Sânge ca hrană l-ai primit; 

Bucură-te, că împreună cu slăviții mucenici şi tu ai fost socotit; 

Bucură-te, că pe aripile trezviei spre Dumnezeu ai zburat; 

Bucură-te, că inima ta în sus ţi-ai ridicat; 

Bucură-te, că, prin Cruce, pe Domnul L-ai aflat; 

Bucură-te, că ai căpătat a biruinţei cunună; 

Bucură-te, că ai ştiut să lepezi frumuseţea lumii; 

Bucură-te, a sufletelor noastre comoara cea bună; 

Bucură-te, că te-ai dezbrăcat de păcatul întinăciunii; 

Bucură-te, Bonifatie, mucenice mult pătimitorule! 


Condacul al 5-lea 

Sângele lui Hristos ce a curs pentru noi, nevrednicii, şi sângele martirilor vărsat 
pentru Hristos ţinând în seamă Aglaida, ţi-a spus astfel: „Tu ştii cu cât de multe 
păcate suntem întinaţi şi la viaţa viitoare nu gândim. Eu am auzit de la un om 
credincios creştin că moaştele martirilor aduc mântuire şi că mucenicul este 
mijlocitor către Dumnezeu...”. Şi noi credem că tu eşti mijlocitorul nostru în 
faţa Domnului, căci împreună cu îngerii Îi cânţi Sfintei Treimi: Aliluia! 


Icosul al 5-lea 

Vedem şi înţelegem cum cuvintele acestea ale Aglaidei ţi-au răscolit sufletul şi 
te-ai hotărât la abstinenţă, mucenice Bonifatie. 4jură-ne şi nouă să-ți urmăm 
ție, ca să nu pierim în adâncul fărădelegilor, ci cu bucurie să-ţi cântăm: 
Bucură-te, că din somnul patimilor ca din moarte te-ai trezit; 

Bucură-te, că din laţul păcatelor pe mulți ai izbăvit; 

Bucură-te, celor ce se îndoiesc de iertare, mustrare şi hotărâre; 

Bucură-te, bucuriei fără margini, întărire; 

Bucură-te, că ne chemi să ne înnoim în înfrânare; 

Bucură-te, căci cu semnul Crucii tai a patimilor vâltoare; 

Bucură-te, că veşnică avere ţi-ai agonisit, 

Bucură-te, că la muncă şi mântuire pe mulți ai pornit; 
Bucură-te, că a vinului veselie o ai părăsit; 
Bucură-te, că rănile trupului ca un înger le-ai suferit; 
Bucură-te, cel bătut, că L-ai mărturisit pe Hristos; 
Bucură-te, că pentru EI cu foc fript ai fost; 
Bucură-te, Bonifatie, mucenice mult pătimitorule! 


Condacul al 6-lea 

Mărturisitoare a închinării sfintelor moaşte a devenit Aglaida, stăpâna ta, muce- 
nice al lui Hristos, când te-a trimis în Răsărit să aduci moaştele sfinților muce- 
nici, care au suferit pentru credinţa în Hristos, ca prin ele să izvorască binecu- 
vântare şi mântuire celor ce-i cinstesc pe dânşii. Dă-ne şi nouă de la Domnul 
mângâiere, ca să-l cântăm cântare îngerească: Aliluia! 


Icosul al 6-lea 

Strălucit-ai ca un luceafăr, cu viaţa ta, mucenice, jugul lui Hristos l-ai luat şi 
mântuire ai primit, căci evlavie fără Hristos nu putem avea. Cu rugăciunile tale 
învredniceşte-ne de lăcaşurile cereşti, ca să te lăudăm astfel: 

Bucură-te, tabla legii lui Hristos, de Dumnezeu scrisă; 

Bucură-te, că rugăciunile îţi sunt mireasmă nedescrisă; 

Bucură-te, dreptarului credinţei, minunat stâlp; 

Bucură-te, poruncilor Domnului, cunună de pietre scumpe; 

Bucură-te, scara trezviei care la cer ne duce; 

Bucură-te, de rana păcatului vindecare dulce; 

Bucură-te, că de la Domnul ai primit har şi putere; 

Bucură-te, că cu înfrânare ne înveţi să ţinem serbările; 

Bucură-te, că ne izbăveşti de beţia de moarte; 

Bucură-te, căci, cu lumina lui Hristos, omori ale noastre patimi; 

Bucură-te, la viaţă nouă al nostru chemătorule; 

Bucură-te, Bonifatie, mucenice mult pătimitorule! 


Condacul al 7-lea 

Vrând să pleci din casa ta spre Răsărit, ai prezis sfârşitul tău, prea lăudate Boni- 
fatie, zicând: „Cred că o să-ţi aducă, doamna mea, în loc de moaşte, trupul meu 
chinuit pentru Hristos”, tăinuind în suflet gândul că o să suferi pentru Domnul, 
Căruia te rugai stăruitor. Întăreşte credința noastră, ca să fim gata totdeauna 
Să suferim pentru dânsa, cântându-l lui Dumnezeu: Aliluia! 


Icosul al 7-lea 

Minunata şi slăvita ta îndreptare încă necrezând-o Aglaida, cugeta în sine, vrând 
să te învinuiască de păcatul hulirii, aşa ţi-a răspuns: „Acum nu-i de glumit, frate, 
ci fii evlavios, că ai să aduci moaştele sfinţilor. Domnul să trimită pe îngerul 

Său înaintea ta şi să-ţi îndrepte paşii cu milostivirea Sa”. Noi, văzând curăția 
inimii tale, Sfinte Bonifatie, îţi cântăm aşa: 

Bucură-te, al sfintelor moaşte cinstitorule; 

Bucură-te, al cucerniciei de exemplu dătătorule; 
Bucură-te, că de fărădelegi să ne ferim ne-ai poruncit; 
Bucură-te, că de cele ce se bucură lumea te-ai ferit; 
Bucură-te, marele nostru în toate ajutător; 

Bucură-te, al cugetelor sfinte în taină păstrător; 
Bucură-te, al celor ce se luptă cu păcatul ostaş apărător; 
Bucură-te, al pocăinţei noastre bun mijlocitor; 
Bucură-te, că Domnul ne iartă pentru rugăciunile tale; 
Bucură-te, că în necazuri ne înveţi să avem răbdare; 
Bucură-te, că a sfinţilor ceată de tine s-a minunat; 
Bucură-te, că duhurile răutăţii le-ai gonit şi le-ai ruşinat; 
Bucură-te, Bonifatie, mucenice mult pătimitorule! 


Condacul al 8-lea 

Slujirea idolilor ai desconsiderat-o, sfinte mucenice, şi, venind în Tars, nu ţi-ai 
plecat genunchii înaintea dumnezeilor străini, ci ai arătat o râvnă apostolească. 
De aceea, roagă-te pentru noi ca Să avem aceeaşi dragoste fierbinte pentru 
Hristos, cântându-I Lui din toată inima: Aliluia! 


Icosul al 8-lea 

Aprins de o râvnă sfântă, nu puteai răbda hulirea de Dumnezeu, plin fund de 
Duhul Sfânt, ai mustrat orbirea şi nebunia închinătorilor la idoli. Din pricina 
aceasta, împăratul cel păgân a poruncit să te bată cu bice, pricinuindu-ți nenu- 
mărate răni. Deci noi te lăudăm așa: 

Bucură-te, îndrăzneţ mustrător al credinţei deşarte; 

Bucură-te, că ai fost înarmat cu sfânta dreptate; 

Bucură-te, că trupul ţi-a fost despuiat; 

Bucură-te, că sufletul curat ţi l-ai păstrat; 

Bucură-te, moştenitor al lăcaşurilor cereşti; 

Bucură-te, că mustri pe cei ce înjură şi hulesc; 

Bucură-te, că pentru Hristos atât de barbar ai fost biciuit; 

Bucură-te, al grădinii Raiului pom frumos înflorit; 

Bucură-te, că precum aurul în cuptor ai fost curăţat; 

Bucură-te, că pentru Hristos ai fost lovit şi insultat; 

Bucură-te, că lui Dumnezeu cu moartea-ţi ai plăcut; 

Bucură-te, că sfârşit creştinesc şi mucenicesc ai avut; 

Bucură-te, Bonifatie, mucenice mult pătimitorule! 


Condacul al 9-lea 

Întreg te-ai predat Domnului, mult pătimitorule al lui Hristos, când necre- 
dinciosul împărat a poruncit să-ţi toarne în gură cositor topit şi fierbinte, atunci 
ai ridicat mâinile spre cer, rugându-te astfel: „Doamne Dumnezeul meu, lisuse 
Hristoase, cel ce m-ai întărit să îndur chinurile cele amare de până acum, rămâi 
şi acum cu mine, uşurează-mi suferinţele şi nu lăsa să fiu biruit de vrăjmaşul cel 
viclean”. Cu aceasta inspiri iubirea lui Hristos şi nouă, celor ce cântăm lui Dum- 
nezeu: Aliluia! 


Icosul al 9-lea 

Ritorii cei ce se credeau înţelepţi să ne spună cum de nu ţi-a ars gâtlejul cosi- 
torul topit ce ţi l-au turnat pe gură, şi nici alt rău nu ţi-a pricinuit, mucenice 
Bonifatie, deoarece tu ai cerut semn de la Domnul, că într-adevăr vei învinge pe 
chinuitorii tăi; şi acest semn ţi s-a dat, că toate torturile lor au rămas zadarnice. 
Minunându-se de aceasta, toţi au strigat: „Mare este lisus Hristos, credem în 
Tine, Doamne!”. Deci şi noi te lăudăm, cântându-ți: 

Bucură-te, că prin tine credincioşii se întăresc; 

Bucură-te, că de moarte năprasnică se izbăvesc; 

Bucură-te, că în Hristos pe toţi i-ai mângâiat; 

Bucură-te, că în suferință să ne rugăm ne-ai învăţat; 

Bucură-te, că nu te-au putut birui chinuitorii; 

Bucură-te, căci cu patimile te-ai luptat şi le-ai învins; 

Bucură-te, că spinii păcatelor din tine i-ai ars; 

Bucură-te, că de focul torturii nears ai rămas; 

Bucură-te, de-a pururea viu, de chinuri răbdătorule; 

Bucură-te, că necazul în bucurie ni-l prefaci, ajutătorule; 

Bucură-te, Bonifatie, mucenice mult pătimitorule! 


Condacul al 10-lea 

Vrând să fii mântuit, ai dorit ca până la sfârşit să suferi pentru Domnul, muce- 
nice Bonifatie, rugându-L din toată inima astfel: „Doamne, Doamne, Dumne- 
zeul meu, învredniceşte-mă de bunătatea Ta, ajută-mă ca, pentru fără-delegile 
mele făcute în neştiință, să nu mă oprească vrăjmaşul în calea mea spre cer, 
primeşte în pace sufletul meu, socoteşte-mă cu martirii ce şi-au vărsat sângele 
pentru Tine, dar au păstrat credința până la sfârşit, şi împreună cu dânşii să cânt 
şi eu: Aliluia!”. 


Icosul al 10-lea 

Zid tare şi neînvins de vrăjmaş ai rămas până la sfârşit, mucenice al lui Hristos, 
că fiind decapitat, a curs îndată sânge şi lapte, încât văzând necredincioşii o 
astfel de minune, au început să slăvească pe Hristos, iar ţie îţi strigau aşa: 
Bucură-te, că, văzându-ţi chinurile, mulţi s-au întors la Hristos; 

Bucură-te, că cu Belzebut, s-au luptat şi l-au biruit toţi; 

Bucură-te, că sfârşitu-ţi a luminat minţile întunecate; 

Bucură-te, că moartea-ţi învie conştiinţa celor în păcate; 
Bucură-te, a păcătoşilor nepocăiţi aspră mustrare; 

Bucură-te, a voinţei slăbite de beţie grabnică vindecare; 
Bucură-te, a celor ce rătăcesc în noaptea neştiinţei înţelepţire; 
Bucură-te, undiţă de aur, ce pescuiești din păcat, la mântuire; 
Bucură-te, că rugăciunile tale Dumnezeu ţi le-a auzit; 
Bucură-te, că Împărăţia Cerurilor pe veci ai dobândit; 
Bucură-te, că ai fost în porfira sângelui tău îmbrăcat; 
Bucură-te, că în lumină cerească acum petreci minunat; 
Bucură-te, Bonifatie, mucenice mult pătimitorule! 


Condacul al 11-lea 

Cântare neîncetată aduci Domnului, mucenice Bonifatie, lăudând pe Preasfânta 
Treime, pentru care ţi-ai dat viaţa, împreună cu cetele martirilor, ca şi noi să ne 
înfrumuseţăm sufletul cu virtuţi, ca pe o mireasă, pentru Hristos - Mirele ceresc, 
cântându-l sfântă cântare: Aliluia! 


Icosul al 11-lea 

Cu lumina iubirii şi după moarte ai strălucit, minunate Bonifatie, când prietenii 
tăi au aflat capul tău tăiat şi plângeau amar, zicând: „Robule al lui Hristos, iartă- 
ne păcatul nedreptei judecări şi a clevetirii fără noimă cu care ţi-am greşit...”. 
Atunci faţa ta s-a luminat ca şi cu nişte raze vii, arătând că le dai iertare. De 
aceea, noi cu dragoste îţi cântăm acestea: 

Bucură-te, gura blândeţii şi a dulcii vestiri; 

Bucură-te, locuinţă frumoasă a sfintei iubiri; 

Bucură-te, că tu ai făcut Biserica să se veselească; 

Bucură-te, că acum ai ajuns în cetatea cerească; 

Bucură-te, cel întocmai cu apostolii, cu moarte de mucenic; 

Bucură-te, zelos rugător către Dumnezeu, netemător de nimic; 

Bucură-te, că deşertăciunile vieţii şi nelegiuirea ai mustrat; 

Bucură-te, că de ispitirile vrăjmaşului pe mulţi ai scăpat; 

Bucură-te, că tu aperi pe cei pe nedrept prigoniţi; 

Bucură-te, candelă aprinsă în faţa Prestolului între sfinţi; 

Bucură-te, că după poruncă şi pe vrăjmaşi I-ai iubit; 

Bucură-te, că vorbirea de rău şi clevetirea le-ai nesocotit; 

Bucură-te, Bonifatie, mucenice mult pătimitorule! 


Condacul al 12-lea 

Dar şi izvor de tămăduire s-au arătat moaştele tale când s-au apropiat de Roma, 
că îngerul Domnului s-a arătat Aglaidei, zicând: Pe fostul tău rob, iar acum 
fratele şi coslujitorul nostru primeşte-l ca pe stăpânul şi odihneşte-l bine, ca să ţi 
se ierte păcatele tale, căci el acum cu noi în ceruri cântă împreună Celui 
Preaînalt: Aliluia! 


Ar dr Ar Ar dr dr dr Ar dr Ar Ar dr dr dr dr Ar Ar Ar Ar Ar dr dr A 


Xp IP IP IE IE 2 E 30 IE E 0 30 3 IE E E 3 E IE 3 E E XX 


Sie De De De e De Dr Dr fr De fe fr de dr dr de dr dr dr dr dr dr dr dr d 


XP XP IP IP 37 3 3 2 E 30 3 E 0 30 5 2 2 0 e 3 E E IE 30 2 E 0 E IE XX 


Icosul al 12-lea 

Cântând minunile tale, Aglaida a zidit o biserică în cinstea ta, ostaşule al lui 
Hristos, unde a pus moaştele tale, iar ea şi-a împărțit averea la săraci, cu post şi 
rugăciune întru fierbinte pocăință a petrecut încă cincizeci de ani, apoi s-a 
alăturat cetei sfinţilor. De aceea, lăudând minunile tale, te mărim astfel: 
Bucură-te, că sufletul ţi-ai făcut Templu Celui Preaînalt; 

Bucură-te, cartea minunilor scrisă de El minunat; 

Bucură-te, că de moarte năprasnică pe noi ne izbăveşti; 

Bucură-te, că lacrimile femeilor celor beţivi le primeşti; 

Bucură-te, că pe cei căzuţi în păcate îi chemi la pocăință; 

Bucură-te, lumina curăţiei, ce ne duce la umilinţă; 

Bucură-te, că focul patimilor doar tu îl linişteşti; 

Bucură-te, că întunericul păcatelor doar tu îl izgoneşti; 

Bucură-te, că pe cei micuţi de ispitele lumii îi fereşti,; 

Bucură-te, că în a lui Hristos învăţătură pe toţi îi povăţuieşti; 

Bucură-te, prea slăvit lui Hristos, cinstit din vecie; 

Bucură-te, Bonifatie, mucenice mult pătimitorule! 


Condacul al 13-lea (de trei ori) 

O, prea slăvite mucenice al lui Hristos, Bonifatie primeşte această rugăciune de 
la noi care, îngenunchind, tindem mâinile către tine şi-ţi aducem ţie cele de lau- 
dă; mijloceşte pentru noi la Domnul, mai cu seamă pentru fraţii noştri căzuţi în 
patima beţiei, vindecă-ne de patimi şi ajută-ne să punem început bun vieţii noa- 
stre, ca mântuiţi cu rugăciunile tale, să lăudăm în veci pe Dumnezeu, cântându- 
I: Aliluia! 


Apoi se zice iarăşi: 


Icosul 1 

Înger luminos a stins focul chinurilor tale cu roua harului, ocrotindu-te muce- 
nice Bonifatie, ca să nu pieri ca un păcătos cu haină murdară şi neîntors la 
Dumnezeu. Învaţă-ne să ne îmbrăcăm cu haina luminoasă a sfinţeniei şi din 
toată inima Să-ţi cântăm aşa: 

Bucură-te, că viaţa pentru Hristos ţi-ai dat; 

Bucură-te, că, în suferinţe, pe EI L-ai imitat, 

Bucură-te, că spre Dumnezeu ochii ţi-ai aţintit; 

Bucură-te, că voinţa în virtuţi o ai întărit; 

Bucură-te, rob credincios al Domnului Hristos; 

Bucură-te, că sfârşitul vieţii ţi-a fost sfânt şi frumos; 

Bucură-te, că de Duhul Sfânt ai fost luminat; 

Bucură-te, că de ispitele lumii n-ai fost înşelat; 

Bucură-te, că pe vicleanul şarpe l-ai făcut de ruşine; 

Bucură-te, că ceata sfinţilor s-a bucurat de tine; 

Bucură-te, Bonifatie, mucenice mult pătimitorule! 


Condacul 1 

Alesule ostaş al lui Hristos, învrednicit de cununa slavei, cu moarte muce- 
nicească te-ai izbăvit de moartea cea veşnică, de la întunericul păcatelor te-ai 
întors la lumina cea pururea fiitoare; primeşte rugăciunile aduse în cinstea ta şi 
ne izbăveşte din cursele vrăjmaşului celui viclean, ca să-ţi strigăm cu bucurie: 
Bucură-te, Bonifatie, mucenice mult pătimitorule! 


şi această: 

Rugăciune către Sfântul mucenic Bonifatie 





O, mult pătimitorule şi prea lăudate mucenice Bonifatie, a ta mijlocire o cerem; 
rugăciunile noastre nu le trece cu vederea, ci milostiveşte-te şi ne ascultă. Vezi 
pe fraţii şi pe surorile noastre (numele) căzuţi în patima beţiei, vezi că din pri- 
cina aceasta au căzut şi de la Biserica-Mamă şi mântuirea cea veşnică. 


O, Sfinte mucenice Bonifatie, cu harul ce-l ai de la Dumnezeu, trezeşte-le inima 
şi conştiinţa, salvează-i din prăpastia păcatului şi adu-i iar la înfrânarea cea 
mântuitoare. 


Roagă-L pe Domnul Dumnezeu, pentru care tu moarte mucenicească ai suferit, 
ca, iertându-ne greşelile noastre, să nu-Şi întoarcă îndurarea de la fiii Săi, ci să 
întărească în noi trezvia, curăţia şi înfrânarea, şi să întindă mână de ajutor celor 
ce au făgăduit abstinenţă de la băuturile alcoolice, să-şi poată ţine făgăduinţa 
dată, zi şi noapte veghind cu gândul la marele răspuns ce avem de dat la înfri- 
coşătoarea Judecată de Apoi. 


Plăcutule al lui Dumnezeu, mucenice, primeşte rugăciunile mamelor ce se roagă 
cu lacrimi pentru copiii lor pierduţi în ghearele beţiei, ale cinstitelor femei ce 
plâng pentru bărbaţii lor, ale copiilor rămaşi orfani pe urma beţiei şi ale noastre 
ale tuturor ce ne rugăm ţie, şi să ajungă gemetele noastre împreună cu rugă- 
ciunile tale la tronul Celui Preaînalt, să ne dăruiască tuturor sănătate şi mântuire 
trupească şi sufletească, iar mai presus de toate, Împărăţia Sa cerească. 

Păzeşte-ne de ispitirile vicleanului vrăjmaş şi de toate vicleşugurile lui, iar în 
ceasul trecerii noastre din viaţa aceasta, ajută-ne să trecem cu bine vămile văz- 
duhului şi cu rugăciunile tale să scăpăm de veşnica osândă. 


Roagă-L pe Domnul şi Mântuitorul nostru să ne dăruiască dragoste nefățarnică 
pentru Dânsul şi Biserica Sa, credinţă statornică şi luptătoare contra vrăjmaşilor 
văzuţi şi nevăzuţi ai Bisericii şi neamului şi să ne acopere mila lui Dumnezeu în 
vecii vecilor. Amin. 


ŞI se face otpustul. 

Imnografie 





Troparul Sfântului mucenic Bonifatie: Mucenicul tău. Doamne, Bonifatie, întru 
nevoinţa sa, cununa nestricăciunii a dobândit de la Tine, Dumnezeul nostru; că 
având puterea Ta, pe chinuitori a învins; zdrobit-a şi ale demonilor neputin- 
cioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


Condacul Sfântului mucenic Bonifatie: Jertfă fără de prihană te-ai adus pe tine 
de voie, Celui rânduit a Se naşte din Fecioara pentru tine, Sfinte purtătorule de 
cunună, înțelepte Bonifatie. 

A Vieţile Sfinţilor - Pătimirea Sfântului mucenic Bonifatie 





ÎN aus aâleaă 





Era în Roma o femeie oarecare cu numele Aglaida, fata unui tată slăvit, anume 
Acachie, care fusese mai înainte antipat al aceleiaşi cetăți a Romei. Aceasta 
fiind tânără şi frumoasă la faţă, având multe averi ce-i rămăseseră de la părinții 


ei şi ducând o viaţă liberă, fără bărbat legiuit, îşi petrecea zilele sale în desfrâu şi Jr 

în păcate, fiind biruită de patima cea firească a neputinței trupeşti. Ea avea la dr 

dânsa un om, ca slugă credincioasă a casei şi a toată avuţia ei, cu numele de A 

Bonifatie, tânăr şi frumos la chip. Cu acesta vieţuia în necurăţie. Nu spre ruşi- Dj 
d ha al ha ha dz haz haz al 

nare se vorbeşte aceasta, căci degrabă se va spune fericita şi minunata schim- 
bare a acestora. Pentru că, fiind lăudaţi sfinții lui Dumnezeu, nici păcatele lor 
cele mai dinainte nu se tac. Ca să se arate aceasta cum că nu toți din tinereţe au 
fost buni şi drepţi, ci avându-și firea stricată, asemenea multora, s-au săvârşit cu 
pocăinţa cea adevărată şi cu schimbarea cea bună, făcându-se mari prin faptele 
cele bune şi slăviţi cu sfinţenia, precum vom vedea. Ca şi noi, păcătoşi fiind, să 
nu deznădăjduim de mântuire, ci să ne deşteptăm către ridicarea cea 
grabnică, ştiind, că după pocăinţa păcatelor, putem a fi sfinţi, Dumnezeu 
ajutându-ne, numai noi de vom vrea. 


Cu adevărat este frumoasă această povestire, prin care se veseleşte inima şi cu 
urechea care aude, că mai presus de nădejde, păcătosul se face sfânt, ba încă şi 
mucenic al lui Hristos. Aşa şi acest Bonifatie, care mai înainte se tăvălea în 
necurăţie, ba era şi beţiv, s-a arătat apoi mărturisitor al lui Dumnezeu, viteaz 
nevoitor şi Slăvit răbdător de chinuri. Dar în vremea vieţuirii sale, cel cu 
iubire de patimă, deşi slujea păcatului, avea şi oarecare fapte bune vrednice 
de laudă: către cei săraci, era milostiv, către cei Străini avea dragoste şi către 
cei ce pătimeau în nevoi, avea durere de inimă. Pe unii cu milostivire 
miluindu-i, pe alţii cu dragoste odihnindu-i şi altora cu durere de inimă 
ajutându-le; totdeauna avea în mintea sa dorinţa ca să-şi îndrepteze cândva 
viața sa. De aceea adeseori suspina către Dumnezeu, că doar o scăpa de cursele 
diavolului, ca să se facă domn peste poftele şi patimile sale. Domnul însă n-a 
trecut cu vederea zidirea sa şi n-a lăsat pe un om ca acesta, care în parte avea şi 
fapte bune, să se cufunde mai mult în pofta cea rea. N-a lăsat mai mult a-şi 
întina cu păcatele cele necurate faptele lui cele de milostenie. Ci a binevoit şi i-a 
rânduit lui ca să-şi spele faptele sale cele rele, prin vărsarea chiar a sângelui său, 
iar cu a lui roşeală să împodobească sufletul său ca şi cu o porfiră împărătească 
ŞI cu cununa muceniciei să se încununeze. lată cum s-a făcut aceasta: 


În acea vreme era încă prigoană asupra creştinilor şi adâncul întunericului celui 
idolesc cuprinsese tot răsăritul, încât mulţime de credincioşi erau munciţi pentru 
Hristos. Atunci stăpânei sale Aglaida, i-a venit gând de mântuire şi o dorință 
foarte mare şi nebiruită a pătruns în inima ei, ca să aibă în casa sa sfinte moaşte 
muceniceşti. Şi întrucât socotea că din slugile sale nu este mai credincios şi mai 
cu sârguință spre a împlini acea slujbă decât Bonifatie, l-a chemat şi 1-a arătat 
dorinţa sa. Deci, luându-l la o parte, i-a zis: "tii, frate, cu câte păcate ne-am 
îngreunat şi nicidecum nu ne îngrijim de cele ce vor să fie! Cum vom Sta 
înaintea înfricoşatei judecăţi a lui Dumnezeu, unde avem Să primim munci 
grele după faptele noastre? Eu am auzit de la un oarecare bărbat 
binecredincios că, dacă cineva are sfinte moaşte ale celor ce au pătimit pentru 
Hristos şi le cinsteşte pe cât se poate, acela mult ajutor află către mântuire şi 
în casa aceluia nu se mai înmulțeşte păcatul. Apoi, încă şi de răsplătire 
veşnică se învredniceşte, pentru că în aceeaşi fericire veşnică se va îndulci, de 

care se satură şi Sfinţii mucenici. Și mulţi chiar acum, după cum se spune, 
intră pentru Hristos în nevoinţele cele frumoase, dându-şi trupurile spre răni 
şi primesc cunună mucenicească. Deci, Slujeşte-mi, tu, la aceasta, căci a venit 
vremea ca Să arăţi câtă dragoste ai către mine. Mergi cu sârguinţă în părţile 
acelea unde se aude de prigoană şi de muncirea creştinilor şi te sârguieşte a 
aduce moaştele oricăror sfinţi mucenici, ca să le ţinem la noi cu cinste şi să-i 
zidim acelui sfânt biserică. Căci îl vom avea pe acela totdeauna nouă păzitor, 
ajutor şi de-a pururea mijlocitor către Dumnezeu". 


Zicând acestea, Bonifatie cu bucurie voia să săvârşească lucrul ce 1 se poruncea 
şi s-a arătat gata spre o cale ca aceea. Deci, i-a dat stăpâna sa mulțime de aur, 
pentru că în alt chip nu se puteau lua sfintele moaşte ale unui mucenic, dacă n-ar 
fi dat daruri şi mulțime de aur. Căci păgânii muncitori, văzând dragostea şi 
osârdia cea mare a credincioşilor către moaştele mucenicilor, nu le dădeau în 
dar, ci le vindeau cu mare preţ şi multă avere câştigau ei cu acestea. 


Luând Bonifatie de la stăpâna sa mulțime de aur, pe de o parte pentru răscum- 
părarea moaştelor muceniceşti, iar pe de alta spre a da milostenie săracilor, a 
pregătit şi diferite feluri de aromate, pânză curată şi toate cele ce se cuvin pentru 
cinstita înfăşurare a trupurilor sfinților. Apoi, a luat caii şi robii stăpânei sale ca 
tovarăşi şi a plecat la drum. 


leşind din casă, a zis către stăpâna sa, râzând: 





lar ea, râzând şi numindu-l beţiv şi păcătos, a început a-l dojeni zicând: "Acum 
nu este vreme de glumit, frate, ci de bună cucernicie. Căci trebuie în calea 
aceasta a te păzi cu mare grijă, de toată neorânduiala şi gluma; şi cu cinste şi 
cu bună credinţă să săvârşeşti toate, apoi cu blândeţe şi cu înfrânare să 
călătoreşti, că vezi că Slujeşti moaştelor sfinţilor, de care nu suntem vrednici 
nu numai a ne atinge, ci nici măcar a căuta spre dânsele. Deci, mergi în pace, 
iar Domnul Care a primit chipul robului şi Şi-a vărsat sângele pentru noi, să 
trimită cu tine pe îngerul Său, neaducându-Și aminte de păcatele noastre, ci 
să îndrepteze mergerea şi întoarcerea ta bine şi cu sporire bună”. 


Bonifatie, punând mustrarea stăpânei sale în inima sa, a mers la drum şi cugeta 
în mintea sa cum se va atinge de sfintele moaşte, având mâini necurate. Deci se 
căia de necurăţia sa cea mai dinainte şi a început a posti, a nu mânca deloc carne 
şi a nu bea vin, a se ruga cu sârguinţă şi des. Astfel, încet, încet a venit întru 
frica lui Dumnezeu, căci frica era tatăl luării-aminte, iar luarea-aminte era maică 
a odihnei celei dinăuntru, care naşte ştiinţa, şi face ca sufletul să-şi vadă 
grozăvia sa, ca într-o oarecare apă curată şi netulburată. Aşa se nasc începuturile 

şi rădăcinile pocăinţei, începând de la frica lui Dumnezeu, de la luarea-aminte 
de sine şi de la socotirea conştiinţei sale. 


Apoi s-a arătat întru dânsul dorința vieţii celei desăvârşite, din post, din 
înfrânare şi din rugăciunile cele neîncetate. După ce a ajuns în părțile Asiei şi a 
intrat în Tars, prea slăvita cetate a Ciliciei, în care atunci erau munciţi sfinţii, pe 
vremea împărăției lui Dioclețian şi Maximian, a lăsat pe ceilalţi robi la gazdă, 
cu caii, poruncindu-le să se odihnească de osteneală. Iar el singur îndată, nici 
praful scuturându-şi, s-a dus să vadă pe cei despre care a auzit că se muncesc; şi, 
venind în privelişte, a văzut mulțime de popor adunat, care privea la muncile ce 
se făceau sfinților. 


Deci a văzut pe sfinți în multe feluri de chinuri schingiuiţi, cărora, tuturor 
deopotrivă, o vină le era pusă înainte: credinţa cea creştinească şi viaţa cea cu 
dreapă credinţă. lar muncile cu care erau chinuiţi, nu erau deopotrivă. Unul era 
spânzurat cu capul în jos şi dedesubtul lui era foc aprins; altul era întins în patru 
părţi şi legat de patru stâlpi; altul zăcea fiind tăiat cu fierăstrăul; altul de mâinile 
muncitorilor, cu unelte ascuţite se zdrobea; unuia 1 se scoteau ochii, altuia i se 
tăiau mădularele; altul era înfipt în ţeapă şi ridicat de la pământ şi intra ţeapa 
până la grumazi, altuia i se frângeau şi 1 se zdrobeau oasele, iar altul era cu 
mâinile şi picioarele tăiate, tăvălindu-se pe pământ ca un ghem. Şi toți aveau 
atâta răbdare şi atâta bărbăţie, încât pe feţele lor se arăta o veselie creştinească, 
duhovnicească, pentru că, fiind întăriţi cu darul lui Dumnezeu, răbdau cele 
nesuferite firii omeneşti. 


Văzând acestea fericitul Bonifatie şi socotindu-le toate cu sârguință, pe de o 
parte minunându-se de bărbăţia mucenicilor, iar pe de alta poftind şi el cunună, 
s-a aprins cu totul de râvna dumnezeiască. Deci, stând în mijlocul privelişti şi 
făcându-se tuturor arătat, pe mucenicii care erau douăzeci la număr îi îmbrățişă 
pe câte unul, apoi a zis cu glas mare, în auzul tuturor: 





Zicând acestea, se apropia de mucenici şi le săruta picioarele cu multă 
dragoste, iar care nu aveau picioare, le cuprindea mădularele rămase din 
trupurile lor şi le punea la pieptul său, numindu-i fericiți, că în puţină vreme, 
răbdând acele munci cu bărbăţie, îndată vor dobândi veşnica uşurare, odihnă şi 
bucuria cea fără de sfârşit. lar pentru dânsul se ruga să le fie tovarăş în acea 
nevoinţă şi părtaş al cununilor pe care vor să le dobândească de la Hristos, 
punătorul de nevoinţe. 


Atunci şi-a întors tot poporul ochii spre dânsul, dar mai ales judecătorul, care 
şedea la judecată şi chinuia pe sfinţii răbdători. Acela, văzând un om străin şi 
necunoscut, întrebă: "Cine şi de unde este acesta?" Apoi, îndată porunci să-l 
prindă şi să-l aducă la el, întrebându-l cine este? 

Iar sfântul a răspuns: IDEII OROŞIIII 


Judecătorul a vrut să ştie numele lui şi de unde este, iar el a răspuns: 





Iar judecătorul a zis: "Apropie-te, Bonifatie, mai înainte până nu-ţi rup trupul şi 
oasele şi jertfeşte zeilor, ca să-ți mijloceşti multe bunătăţi; căci şi pe zei vei 
milostivi şi de muncile ce au să-ţi fie te vei izbăvi, iar de la noi cu multe daruri 
te vei îmbogăţi”. 


La acestea Bonifatie răspunse: 





Judecătorul atunci a poruncit să-l dezbrace şi să-l spânzure cu capul în jos şi să-l 
bată tare. 


A fost bătut cumplit, încât carnea a căzut de pe el, de i se vedeau oasele goale. 
Iar el ca şi cum n-ar fi simţit dureri, nu băga în seamă rănile ce i se făcuseră, ci 
îşi întorcea ochii către sfinții mucenici şi, având pătimirea acelora pildă, se 
mângâia că în tovărăşia acelora s-a învrednicit a pătimi pentru Hristos. 


După aceasta, poruncind muncitorului a-l slăbi puţin, îl ispitea din nou, poate îl 
va îndupleca: "O! Bonifatie, începuturile muncilor să-ţi fie în destul pentru 
sfătuirea ta, ca să-ţi alegi ce este mai bun. Ai gustat acum dureri cumplite, deci 
miluieşte-te acum, ticăloase şi apropiindu-te, jertfeşte zeilor, iar de nu, îndată să 
începi a pătimi mai mari şi mai cumplite munci". 


Iar sfântul a răspuns: 





Mâniindu-se iarăşi, judecătorul a poruncit să-i bage trestii ascuţite pe sub 
unghiile mâinilor şi picioarelor; iar sfântul, ridicându-şi ochii şi mintea către 
cer, tăcea răbdând. 


Apoi a poruncit să topească plumb şi să-l toarne în gura lui şi, fiind topit 
plumbul, sfântul, ridicându-şi mâinile în sus, se ruga, zicând: 





Ar dr Ar Ar dr dr dr Ar dr Ar Ar dr dr dr dr Ar Ar Ar Ar Ar dr dr A 


Xp IP IP IE IE E 2 IP IE E 0 30 E 3 2 E E 3 E IE IE E E XX 


Sie De De De De De Dr De fr de fe fr fe dr de de dr dr dr dr dr dr dr dr d 


XP XP IP IP 37 IE 2 2 XP 30 3 E 0 30 3 2 2 0 e 3 E E IP 30 2 E 0 E E XX 


Zicând acestea, a rugat pe sfinţi să-i ajute, cu rugăciunile lor, ca să poată răbda 
acea muncă înfricoşată. Şi apropiindu-se muncitorii, i-au deschis gura cu o 
unealtă de fier şi i-au turnat plumbul, dar nu l-au vătămat pe sfânt. 


Poporul, văzând o muncire atât de cumplită, s-a cutremurat şi, făcând zgomot, 
striga: "Mare eşti Dumnezeule al creştinilor! Mare eşti, Împărate Hristoase şi 
toţi credem în Tine, Doamne!" Strigând toţi aşa, s-au întors către o capişte 
idolească ce era aproape, vrând s-o risipească. Apoi strigau asupra judecătorului 
şi aruncau cu pietre asupra lui, vrând să-l omoare. Judecătorul, sculându-se de la 
locul de judecată, a fugit ruşinat la casa sa, iar pe Bonifatie a poruncit să-l ţină 
sub strajă. 


A doua zi, încetând tulburarea poporului, judecătorul a venit din nou la judecată 
şi, aducând pe Sfântul Bonifatie, hulea numele lui Hristos şi batjocorea numele 
Lui, ca unul ce a fost răstignit. lar sfântul, nerăbdând a auzi hulă asupra lui 
Dumnezeu, a răspuns cu batjocură judecătorului, bătându-şi joc de zeii săi cei 
fără de suflet şi ocărind orbirea lor şi nebunia celor ce se închină lor. Şi, 
mâniind iarăşi judecătorul, a poruncit de a fiert un cazan cu smoală şi a aruncat 
pe sfântul mucenic într-însul. Însă, Domnul n-a lăsat pe robul Său, căci, 
pogorându-se îndată îngerul, a rourat pe mucenic în acel cazan, iar smoala, 
vărsându-se, s-a aprins şi a ars pe mulţi din pagânii care stăteau împrejur. 
Sfântul a ieşit sănătos, neavând nici o vătămare de la foc şi de la smoală. 


Atunci muncitorul văzând puterea lui Hristos şi temându-se ca să nu pătimească 
ceva rău, a poruncit să taie îndată cu sabia pe Bonifatie. Deci, luându-l pe el 
ostaşii, l-au scos spre ucidere. lar sfântul, cerând vreme de rugăciune, s-a întors 
către răsărit şi a zis: 

Astfel rugându-se, şi-a plecat capul sub sabie şi a fost tăiat, dar a curs din rană 
sânge şi lapte. Văzând acest lucru, necredincioşii şi-au întors privirile la Hristos 
în număr de cinci sute cincizeci şi scuipând pe idolii cei urâcioşi, s-au creştinat. 
Astfel a fost sfârşitul Sfântului Bonifatie. Şi ceea ce a zis mai înainte stăpânei 
sale în glumă, atunci când pornea de acasă, s-a adeverit. 


lar tovarăşii, robii Aglaidei, cei ce veniseră cu dânsul spre căutarea sfintelor 
moaşte, şedeau la gazdă, neştiind nimic din cele ce făcuse Bonifatie şi îl 
aşteptau. Şi văzând că nu se mai întoarce nici seara, nici toată noaptea, la fel şi a 
doua zi nevăzându-l, au început a cugeta despre dânsul lucruri rele (precum 
singuri au mărturisit mai pe urmă), căci socoteau că el s-a îmbătat undeva şi 
zăboveşte cu femeile desfrânate. Apoi ziceau, râzând: "lată, Bonifatie al nostru 
a venit spre căutarea sfintelor moaşte". Dar văzând că nici în cealaltă noapte nu 
se mai întoarce la dânşii, au rămas întru nepricepere şi au început a-l căuta, 
umblând prin toată cetatea şi întrebând. Din întâmplare sau mai bine zis prin 
purtarea de grijă a lui Dumnezeu, au întâlnit un om, ce era fratele logofătului, 
care scrisese la judecată întrebările mucenicilor, cum şi răspunsurile cele de 
moarte asupra lor. 


ŞI l-au întrebat pe acela: "N-aţi văzut un om străin, care a venit pe aici?" 


lar el a zis: "leri a venit un străin, pătimind pentru Hristos în privelişte şi s-a 
osândit la moarte, tăiat fiind cu sabia. Nu ştiu de este acela pe care îl căutaţi voi, 
însă spuneţi, cum arăta la chip?". 


Iar ei i-au dat toate câte cerea, că nu era mare de stat, cu părul galben, arătându-i 
şi asemănarea chipului. Acela a zis lor: "Cu adevărat acela este pe care îl 
căutaţi”. 


Dar ei nu credeau, zicând: "Nu ştii, omule, pe care căutăm noi”. 


Şi vorbind între dânşii, pomeneau năravurile lui Bonifatie şi râzând ziceau: "Au 
doară beţivul şi desfrânatul va pătimi pentru Hristos?" 


Iar fratele logofătului întărea zicând: "Cu acel chip precum spuneţi voi, un om 
alaltăieri s-a întrebat la judecată. Dar ce vă opreşte pe voi ca să mergeţi şi să-i 
vedeţi trupul zăcând la locul unde este tăiat?". 


Deci au mers după acel om şi ajungând la locul de ucidere, unde era strajă de 
ostaşi pentru ca să nu fure creştinii trupurile mucenicilor, le-a arătat pe mucenic, 
zicând: "Au nu este acesta pe care îl căutaţi?” 

Ei, văzând trupul, l-au cunoscut şi luând capul lui care zăcea deoparte, l-au lipit 
de trup. Atunci l-au cunoscut că este Bonifatie, s-au mirat foarte şi s-au ruşinat 
de gândurile lor de rău grăite pentru dânsul şi se temeau să nu pătimească vreun 
rău pentru osândirea sfântului cu gândurile lor urâte şi pentru că au râs de viaţa 
lui, neştiind inima lui cea bună şi nici voia lui. 


Apoi, căutând ei la faţa sfântului cu spaimă au văzut că Sfântul câte puţin şi-a 
deschis ochii săi şi, privindu-i cu dragoste, le-a zâmbit şi, cu faţa luminându- 
se, le-a arătat că le iartă lor greşelile. 


Iar ei, spăimântându-se şi mai mult, lăcrimau zicând: "Nu pomeni, robule al lui 
Hristos, fărădelegile noastre, căci cu nedreptate osândeam viaţa ta şi nebuneşte 
râdeam de tine”. Apoi, dând păgânilor cinci sute de galbeni, au luat trupul şi 
capul Sfântului Bonifatie şi, ungându-l cu aromate, l-au înfăşurat în pânza 
curată care era pregătită pentru aceea şi, punându-l în raclă, s-au întors ducând 
pe mucenicul doamnei sale. 

Când s-au apropiat de Roma, S-a arătat în vis Aglaidei, 
zicând: 





lar ea, deşteptându-se înspăimântată, a luat pe unii din clericii bisericii, bărbaţi 
cinstiți şi au ieşit întru întimpinarea Sfântului Mucenic Bonifatie. Deci acela, pe 
care îl trimisese în cale ca un rob, l-a primit în casa sa, ca pe un domn al său, cu 
cinste şi cu multe lacrimi de bucurie. Apoi şi-a adus aminte de proorocia 
sfântului când a plecat la drum. Şi mulțumea lui Dumnezeu care a rânduit aşa. 
Căci Sfântul Bonifatie s-a făcut jertfă bine primită lui Dumnezeu, pentru 
păcatele sale şi ale ci. Apoi a zidit o biserică prealuminată, în numele 
Sfântului Bonifatie, într-un sat al său, care era la o depărtare de cincizeci de 
stadii de Roma. Acolo a dus cinstitele lui moaşte cu mare cinste, unde se 
săvârşeau multe minuni cu rugăciunile mucenicului, căci izvorau tămăduiri 
celor bolnavi, diavolii se izgoneau din oameni şi îşi câştigau cererile mulţi din 
cei ce se rugau la mormântul acestui sfânt. 


După aceasta, fericita Aglaida, împărțindu-şi averile sale la săraci şi scăpătaţi, s- 
a lepădat de lume şi a vieţuit cincisprezece ani în mare pocăință, a adormit întru 
Domnul şi s-a adăugat către Sfântul mucenic Bonifatie, fiind pusă lângă 
mormântul lui. Astfel, această doime, schimbându-și viața cea mai dinainte, 
cu Schimbare minunată, şi-a dobândit sfârşit bun; unul, spălându-şi păcatele 
cu sângele s-a învrednicit cununii muceniceşti, iar cealaltă, cu lacrimile şi cu 
viața cea aspră şi-a curăţit viaţa şi aşa s-au arătat îndreptaţi şi fără prihană 

înaintea lui Dumnezeu, Domnul nostru lisus Hristos, Căruia I se cuvine slava 
în veci. Amin. 

Sfinţii Bonifatie şi Aglaida - drumul spre sfinţenie 





După o viaţă păcătoasă, în desfrânare şi beţie, Bonifatie şi Aglaida şi-au curăţat 
păcatele prin mucenicie şi pocăință. 


i se se 


Bonifatie, tânăr şi frumos la chip, locuia ca slugă în casa unei femei bogate, 
Aglaida, şi duceau împreună o viață necurată, petrecând în desfrânare și beție. 
Deşi slujea păcatului, Bonifatie avea dragoste pentru săraci şi era milostiv, 
trăind cu dorinţa de a-şi îndrepta traiul. Şi se ruga Domnului, astfel, să îl scape 
din cursa diavolului, încât nu a fost trecut cu vederea, pregătindu-i Domnul 
cununa muceniciei. 


Fiind prigoniți creştinii în vremea aceea, Aglaidei i-a venit gând de mântuire şi 
dorea să aibă în casa ei moaşte mucenicești. L-a trimis, astfel, pe Bonifatie să îi 
aducă sfinte moaște, pentru ca apoi să zidească biserică pentru acelea, și să nu 
mai păcătuiască. Plecând cu mulțime de aur pentru a răscumpăra moaștele, dar 
şi pentru a da milostenie, Bonifatie a luat caii şi a plecat, glumind că poate vor fi 
aduse chiar moaştele lui acasă. 


Gândindu-se pe drum că nu se va putea atinge de sfintele moaşte cu mâinile sale 
necurate, a început a se căi şi a posti, rugându-se cu sârguinţă, până a venit întru 
frica lui Dumnezeu. Ajungând în părțile Asiei, în Tars, privea cum sunt munciţi 
sfinții, în vremea împărăției lui Dioclețian şi Maximian. Minunându-se de tăria 
lor, s-a aprins Bonifatie de râvnă dumnezeiască, dorind şi el cununa muceniciei. 


Văzând judecătorul cum Bonifatie sărută picioarele sfinţilor și îi îmbrățişează, l- 
a prins ŞI i-a cerut să se închine zeilor, dar pentru că acesta a refuzat, a poruncit 
să fie spânzurat cu capul în jos și bătut până când i se vedeau oasele. Iar 
Bonifatie, de parcă nici nu ar fi simţit durerea, privea la mucenici şi se mângâia 

că s-a învrednicit a pătimi pentru Hristos. Și i-au turnat apoi plumb topit în gură, 
dar nu l-au vătămat, încât poporul s-a răzvrătit şi amenințau să îl omoare pe 
judecătorul care a fugit ruşinat la casa lui, pe Bonifatie ținându-l sub strajă. 


A doua zi iarăşi l-a chinuit pe Bonifatie, aruncându-l într-un cazan cu smoală 
fiartă, dar îngerul Domnului a rourat pe mucenic, iar smoala s-a vărsat şi a ars 
pe păgânii ce stăteau împrejur, sfântul fiind neatins. Și a poruncit atunci 
muncitorul să îi fie tăiat capul cu sabia, ceea ce s-a şi întâmplat. Sfântul 
Bonifatie s-a rugat Domnului să îi primească sufletul, iar din rana sa a curs 
sânge şi lapte, încât cei 550 de necredincioşi s-au întors îndată către Hristos. 


Iar cei ce îl însoțiseră pe Bonifatie, robii Aglaidei, nu ştiau de cele întâmplate, 
aşteptându-l să se întoarcă la gazda unde şedeau. Și au început a-l căuta prin 
toată cetatea, până când fratele logofătului le-a povestit cum a fost omorât 
acesta. 


Robii însă nu credeau că Bonifatie, având viaţă păcătoasă, poate avea un astfel 
de sfârșit. Dar mergând şi văzând că el este, i-au lipit capul de trup şi l-au uns cu 
arome, lăcrimând, şi l-au pus în raclă, pentru a-l duce acasă. Sfântul şi-a deschis 
puţin ochii şi i-a privit cu dragoste, în semn că le iartă păcatele și gândurile rele, 
după care a trecut iarăşi la odihna cea veşnică. 


Apropiindu-se cu toții de Roma, îngerul Domnului s-a arătat Aglaidei, cerându-i 
să îl primească pe stăpânul ce odată 1-a fost rob şi să îl cinstească. 


Cu multe lacrimi şi bucurie l-a primit Aglaida pe Bonifatie, zidind o Biserică în 
numele lui şi punând sfintele moaşte spre închinare, încât se săvârşeau minuni, 
bolnavii fiind tămăduiţi, iar duhurile rele izgonite. 


Apoi, împărțindu-şi Aglaida averea săracilor, s-a lepădat de lume și, pocăindu- 
se 15 ani, a trecut la cele veşnice, alăturându-se Sfântului Bonifatie, fiind pusă 
lângă mormântul lui. 

dumnezeiască, s-a dus înaintea ighemonului şi a mărturisit că este creştin. A fost 
prins şi supus la multe şi felurite chinuri, pe care le-a răbdat cu seninătate, ceea 
ce a adus la Hristos 50 de bărbaţi care au şi fost botezați. Apoi i s-a tăiat capul. 


Robii, care veniseră cu el din Roma, nu ştiau de cele ce se petrecuseră. Când au 
auzit de la ostaşi cu de-amănuntul chinurile lui şi că s-a săvârşit pătimind, s-au 
dus să-i caute moaştele. Le-au găsit şi au căzut peste ele; au plâns, le-au sărutat 
şi-i cereau iertare. Au cumpărat trupul cu 500 de galbeni, l-au uns cu mir, l-au 
înfăşurat în giulgiuri şi l-au dus la Roma. 


Aglaia, stăpâna lui, prin descoperire îngerească, a aflat totul. A ieşit întru 
întâmpinarea lui ca să-l primească şi să-l cinstească precum se cuvenea. 





L-a îngropat la 50 de stadii de Roma. Mai târziu a zidit o biserică măreaţă în 
numele lui, în mijlocul Romei, şi l-a mutat în ea. Acolo se făceau în fiecare zi 
nenumărate tămăduiri. lar Aglaia, trăind de atunci cu cuviinţă şi bineplăcut 
lui Dumnezeu, şi-a dat cu pace lui Dumnezeu duhul. 

Arhid. Ștefan Sfarghie - Sinaxar - Sfântul mucenic Bonifatie 





Sfântul Bonifatie (7307) a trăit pe vremea împăratului Dioclețian (284-305) şi 
era robul unei femei de neam mare, Aglaia, fiica proconsulului Romei. 
Bonifatie trăia în păcate trupeşti cu stăpâna lui şi era beţiv, dar era milostiv, 
iubitor de străini şi, la fel ca stăpâna lui, avea mare evlavie către sfinţii 
mucenici. De asemenea, îi miluia pe cei lipsiţi şi îi asculta pe cei suferinzi. 


Adeseori, Bonifatie şi Aglaia se pocăiau, suspinând către Domnul pentru 
păcatele lor, şi de aceea Dumnezeu nu i-a lăsat mai mult să se întineze cu 
desfrânarea, ci a rânduit o spălare de întinările lor. 


Într-o zi, Aglaia i-a spus lui Bonifatie să meargă şi să-i aducă moaşte de 
mucenici, pentru a le păstra spre ajutor şi mântuire sufletească. EI i-a răspuns: 
Dacă îți voi aduce moaştele mele, ai să le primeşti? lar ea a râs, zicându-i: 
Beţivule! Şi dându-i unele sfaturi, s-a rugat pentru el, i-a dat bani şi l-a trimis. 


Şi a plecat Bonifatie, însoţit de 12 slujitori, în Tarsul Ciliciei, unde erau chinuiți 
creştinii, şi văzând el suferinţele lor, aprinzându-se de râvnă dumnezeiască a 
mărturisit că este creştin. Pentru aceasta, a fost supus la cumplite chinuri. A fost 
spânzurat cu capul în jos, iar păgânii i-au tăiat tot trupul, după care l-au împuns 
cu trestii ascuţite pe sub unghii, i-au turnat plumb topit în gură şi l-au băgat cu 
capul într-un cazan plin cu smoală clocotită. Prin puterea lui Dumnezeu, din 
toate chinurile Bonifatie a ieşit însă nevătămat. În cele din urmă i s-a tăiat capul. 


Slugile sale au cumpărat trupul său cu 500 de galbeni, l-au uns cu mir, l-au 
înfăşurat în giulgiuri şi l-au dus la Aglaia, care l-a îngropat cu mare cinste. 

Mai târziu, ea a zidit în Roma o biserică în numele Sfântului Bonifatie şi i-a 
mutat acolo moaştele. 

Aglaia, trăind de atunci în curăţie, cu pace şi-a dat sufletul în mâinile lui 
Dumnezeu. 

Iulian Dumitraşcu - Calendar Ortodox - Sfântul mucenic Bonifatie, Sfânta 
Aglaia; Sfântul ierarh Grichentie, episcopul Etiopiei 


Sfântul mucenic Bonifatie (în limba latină: Bonifacius) a trăit, la Roma, pe 
vremea împăraţilor Dioclețian (284-305) şi Maximian Galeriu (305-311). 





Era robul unei femei de neam mare, cu numele Aglaida, fiica lui Acachie, pro- 
consulul Romei. Bonifatie trăia în păcate cu stăpâna lui şi era beţiv, dar era şi 
milostiv, iubitor de străini, îndestula cu dragă inimă pe cei lipsiţi, îşi pleca ure- 
chea şi inima la suferinţele şi rugăminţile oamenilor. 


La fel şi stăpâna lui era milostivă şi avea evlavie către sfinții mucenici. ŞI, fiind- 
că adeseori suspinau către Dumnezeu pentru păcatele lor, Domnul nu i-a lăsat 
mai mult să se întineze cu greşelile, ci a rânduit o spălare de întinările lor. 


Intr-una din zile, stăpâna 1-a zis lui Bonifatie: „Mergi în Răsărit, unde creştinii 
sunt chinuiţi, şi adu-mi moaşte de mucenici, ca să le avem spre ajutor şi mân- 
tuire sufletească”. 


Iar Bonifatie i-a răspuns: „Dacă-ţi voi aduce moaştele mele, ai să le primeşti?” 


Iar ea a râs, zicându-i: „Beţivule! Nu glumi cu acestea!”. Şi, dându-i unele sfa- 
turi, s-a rugat pentru el, i-a dat bani şi l-a trimis. 


ŞI a plecat Bonifatie, însoţit de 12 slujitori, cu aur mult, în Tarsul Ciliciei, unde 
creştinii erau chinuiţi. Şi, găsind acolo pe sfinți pătimind şi suferind pentru 
Hristos, le-a sărutat lanţurile şi rănile. Dar apoi, aprinzându-se el însuşi de râvnă 
dumnezeiască, s-a dus înaintea dregătorului şi a mărturisit că este creştin. 

Deci, prinzându-l, l-au spânzurat cu capul în jos şi l-au tăiat fără milă, l-au 
împuns cu trestii ascuţite pe sub unghii, i-au turnat plumb topit pe gură şi l-au 
băgat cu capul în jos într-un vas plin de smoală ce fierbea. Dar, din toate a ieşit 
nevătămat. Atunci, dregătorul a poruncit să i se taie capul şi l-au scos spre uci- 
dere. lar sfântul, după ce s-a rugat, şi-a plecat capul şi i l-au tăiat. Era ziua de 19 
decembrie a anului 307. 


Iar slugile, care veniseră cu el de la Roma, nu ştiau de cele întâmplate, că pe 
ascuns se depărtase de ei. Când au auzit de la ostaşi cu de amănuntul chinurile 
lui şi că s-a săvârşit pătimind, s-au dus să-i caute moaştele. Le-au găsit şi au 
căzut înaintea lor; au plâns, le-au sărutat şi-i cereau iertare. 


Au cumpărat de la păgâni trupul Sfântului Bonifatie cu 500 de galbeni, l-au uns 
cu mir, l-au înfăşurat în giulgiuri şi l-au dus la Roma. lar Aglaida, stăpâna lui, 
aflând totul prin descoperire îngerească, a ieşit întru întâmpinarea lui, ca să-l 
primească şi să-l cinstească precum se cuvenea. 


L-a îngropat la 50 de stadii de Roma, iar mai târziu a zidit o biserică în numele 
lui, în mijlocul Romei, şi l-a mutat în ea. Şi acolo, la sfintele lui moaşte, se 
făceau în fiecare zi nenumărate tămăduiri. 


lar Aglaida, trăind de atunci cu bună cuviinţă creştinească încă mulţi ani, în 
pace şi-a dat sufletul ei lui Dumnezeu, fiind pomenită în aceeaşi zi cu Sfântul 
Bonifatie, în 19 decembrie. 


Moaştele sfântului se găsesc la Roma, în biserica Sfinţii Bonifatie şi Alexie de 
pe colina Aventin, însă câteva părticele din moaştele sale au ajuns şi în Răsărit, 
la Mănăstirea Sfântul Pantelimon din Muntele Athos şi în alte sfinte locaşuri. 


Sfântul mucenic Bonifatie este rugător pentru îndreptarea celor cuprinşi de pati- 
ma beţiei şi de alte vicii. 


Sfântul ierarh Grichentie 
Sfântul ierarh Grichentie (sec. VI) - S-a născut în Milan (Italia). Părinţii săi, 
Agapie şi Teodotia, l-au crescut ca pe un adevărat creştin. Din acest motiv 


Dumnezeu l-a învrednicit cu darul tămăduirii încă din tinereţe. 


A fost un mare ierarh, punând temelia Bisericii Mântuitorului lisus Hristos în 
acele ținuturi îndepărtate ale Arabiei. 

Grichentie a încoronat pe Avramie urmaşul lui Elesbaan care rege creştin al 
Arabiei. Sfântul Grichentie a avut o discuţie publică cu învățatul Ervan. A ţinut 
cinci zile în faţa regelui şi a tot poporul. În urma acestei discuţii învățatul Ervan 
s-a botezat şi a primit numele de Leon. 


Avramie a domnit timp de 30 de ani şi a fost îngropat în cetatea Farului. Mai pe 
urmă s-a mutat la Domnul şi cuviosul Grichentie arhiepiscopul. 

Proloage — Pomenirea Sfântului mucenic Bonifatie (+ 307) 





Luna decembrie în 19 zile: pomenirea Sfântului mucenic Bonifatie. 


Acesta a trăit pe vremea împărăției lui Dioclețian, fiind rob al unei femei de 
neam mare şi de cinste, anume Aglaia, fiică a lui Avachei, prefect al Romei. Şi 
era femeia aceasta, Aglaia, foarte bogată, iar Bonifatie, sluga ei credincioasă, 
purta de grija averii sale, dar el vieţuind în păcate trupeşti cu stăpâna sa şi era şi 
beţiv. Nu spre defăimare se spune aceasta, că degrabă se va arăta şi fericita 
schimbare a acestora, cum păcătosul se face sfânt, ba încă şi mucenic al lui 
Hristos. 


Dar, şi în vremea vieţuirii sale, cea cu iubire de patimă, măcar că slujea 
păcatului, avea şi părți bune, că era milostiv şi iubitor de străini şi da cu 
dragoste celor lipsiţi şi i se frângea inima şi i se făcea milă de nevoile 
oamenilor, că n-aştepta să fie rugat ca să vină în ajutor; asemenea şi stăpâna lui 
era milostivă şi iubea pe mucenici. Şi, fiindcă adeseori suspinau către 
Dumnezeu pentru păcatele lor, Domnul nu i-a lăsat mai mult să se întineze, cu 
păcatele lor cele necurate, ci a rânduit o spălare de întinările lor. 


Deci, într-una din zile, stăpâna a zis lui Bonifatie: “Mergi în Răsărit, unde 
mărturisesc Sfinţii, şi-mi adă moaşte de Mucenici, ca să le avem de ajutor şi 
de sufletească mântuire.” 

lar Bonifatie, răspunzând, a zis: DONORAIIGE in agIeIE ae IE E ai iii 


Iar ea a râs, zicându-i: "Beţivule.” Şi, învăţându-l, l-a trimis. 


ŞI el a luat douăsprezece slugi şi mulți galbeni şi a ajuns la Cilicia, unde erau 
daţi la chinuri Sfinţii. Şi, aflându-i în chinuri, le săruta legăturile şi rănile. 


Deci, aprinzându-se de râvna dumnezeiască, a stat Bonifatie în faţa dregătorului, 
mărturisind că este creştin. ŞI, prinzându-l, l-au spânzurat cu capul în jos şi l-au 
strujit fără milă şi l-au împuns cu trestii ascuţite pe sub unghii şi i-au dat plumb 
topit pe gură, şi l-au băgat cu capul în jos într-o căldare plină de smoală ce 
fierbea. Dar, din toate, nevătămat a ieşit. Atunci dregătorul a poruncit să 1 se taie 
capul. Deci, l-au luat ostaşii şi l-au scos, spre ucidere. lar Sfântul, după ce s-a 
rugat, şi-a plecat capul şi a fost tăiat. Şi ceea ce zisese stăpânei sale, râzând, 
când a plecat, s-a împlinit cu fapta. 


Iar slugile ce veniseră cu dânsul de la Roma, dacă văzură că zăboveşte, socotiră 
că va fi umblând prin cârciumi după beţie, cum îi ştiau năravul. lar dacă au aflat 
de chinurile şi de tăierea ce a răbdat şi cum şi-a dat sfârşitul, au umblat de i-au 
găsit moaştele şi, plângându-l, cădeau către el, cerându-şi iertare, că îl grăiseră 
de rău, ci cumpărându-i trupul cu preţ de cinci sute de galbeni, l-au adus la 
Roma. 


De acestea aflând, Aglaia, stăpâna lui, a dat slavă lui Dumnezeu şi l-a primit cu 
cinste mare şi l-a îngropat aproape de cetate, ca la cincizeci de stadii şi, făcând o 
o biserică cu numele lui, la casa ei în oraş, l-a mutat acolo. Şi, în toate zilele, la 
sfintele lui moaşte, se făceau multe tămăduiri. lar ea, de atunci binevieţuind, cu 
cuviinţă şi rânduială dumnezeiască, cu pace şi-a dat sufletul la Dumnezeu. 


Întru această zi, cuvânt despre alt Sfânt Bonifatie, cel milostiv. 


Acest Sfânt Bonifatie, slăvitul întru milostenii şi îndurări, era cunoscut în toată 
țara Italiei. lar iubirea de săraci, din copilărie a cinstit-o. Că, încă la maica sa 
fiind, când era copil, ieşind din casa sa, uneori, adică, se întorcea fără de 
cămaşă, iar, alteori, fără de haină. Că, dacă vedea pe cineva gol, se dezbrăca de 
haină şi îmbrăca pe cel gol. Deci, adeseori, şi maica lui îl mustra, zicându-i: "Nu 
este drept, fiule, ca tu însuţi fiind sărac, să îmbraci pe cei săraci." 


lar odată, maica lui, intrând în hambarul în care îşi pregătise hrana peste tot 
anul, a aflat hambarul gol, întrucât fiul ei Bonifatie împărţise hrana, în taină, la 
săraci. Şi a început ea a plânge, bătându-se peste obraz şi zicând: "Oh, vai mic, 
de unde voi lua eu altă hrană pentru tot anul?" 

Iar el, venind la maica sa, a încercat a o mângâia pe dânsa, dar nu putea. Şi a 
rugat-o să iasă puţin afară din hambar. Şi, ieşind ea, Bonifatie a închis uşile 
hambarului, şi a căzut îndată la pământ, rugându-se lui Dumnezeu din toată 
inima. Şi, minune! Îndată s-a umplut hambarul de grâu. Şi văzând ceea ce s-a 
făcut, maica lui s-a înspăimântat şi s-a bucurat. Şi de atunci, nu-l mai oprea pe 
el, ca să dea oricui va voi. Ci, înțelegând puterea milosteniei şi marea credinţă a 
fiului ei, a proslăvit pe Dumnezeu. 


Și aşa, încă şi de episcopie l-a făcut vrednic pe el Domnul la Biserica cetăţii 
Fiului. 


Intru aceeaşi zi, cuvânt despre pocăință. 


Fiului celui desfrânat, la întoarcerea lui, să-i urmezi, adică să cazi către 
Dumnezeu, cu inima înfrântă şi duhul smerit şi, ca acela, să grăieşti: "Greşit-am 
înaintea Ta, Doamne, primeşte-mă, Părinte, pe mine, cel ce mă pocăiesc". 


Încă şi de căderi să te laşi şi de păcate să te lepezi şi să fugi. Că, de te vei 
întoarce spre Dumnezeu, cu pocăință, şi fapta cea rea o vei îndepărta de la viaţa 
ta şi nu o vei mai face, atunci îţi va fi ţie ajutător Atotţiitorul Dumnezeu şi 
Domnul. 


Cuvânt din Everghetinos, al lui ava Casian, că nu trebuie să învinuim pe 
draci pentru cele ce greşim, ci pe noi înşine; că pe cei ce iau aminte, nici 
dracii nu pot să-i vătâăme, mare fiind ajutorul cel de la Dumnezeu. 


Zis-a ava Serinu că dracii nu pun în gândul oamenilor toate patimile deodată, ci 
fiecare patimă are duhurile ei deosebite, şi hotărâte, care o seamănă pe ea în 
gândul omului. 


Că unele duhuri se veselesc în necurăţenii şi în dulceţile întinăciunilor, iar alte 
duhuri se bucură în defăimări, la iuţime şi la turbare; altele, la necaz; altele, în 
slava deşartă, şi altele, la mândrie. Şi fiecare din aceste duhuri, doreşte să pună 
în gând ceea ce vede că primeşte sufletul mai cu dulceaţă. 


Și aceste duhuri nu-i supără pe toţi deopotrivă, nici răutatea lor nu o seamănă 
deopotrivă, ci foarte felurit, după vremuri şi locuri, după prilej şi după om. 
Unele, altora, sau îşi ajută, sau, îşi dau loc, nu păzesc un şir şi o rânduială, unele 
față de altele. Că se zice: "Căuta-vei la cei răi pricepere, şi nu vei afla." 


Insă, pe cât se poate, îşi dau oarecare înlesnire unele altora, în lupta lor 
împotriva noastră. ȘI, fiecare duh îşi păzeşte rânduiala sa şi, aşa îl asupreşte pe 

om, iar, dacă este înfrânt, va pleca de la el, dar pe alt duh, mai cumplit, spre 
răzbunare, i-l lasă. 


De asemenea, trebuie şi aceasta să ştii: că nu toţi dracii sunt la fel de sălbatici 
sau că au aceeaşi putere. Ci felurită este la ei şi lucrarea şi puterea şi felurită este 
şi ispitirea cu nevoitorii lui Hristos cu cei ce sunt începători în fapte bune şi încă 
slabi, se luptă duhuri mai slabe, iar când acestea sunt biruite, atunci le urmează 
o treaptă de mai mari luptători. Că, dacă nu, s-ar fi făcut, după măsura puterii 
omeneşti şi nevoia luptei, nimeni, dintre nevoitori, n-ar fi putut răbda cumplita 
sălbăticie a unor atât de mulți diavoli războinici ca aceştia. Nici n-ar fi putut sta 
omul împotriva pândirii, celor cu vicleşug, diavolilor, de n-ar fi stat, mai întâi, 
Hristos, lubitorul de oameni, Mijlocitorul şi de nevoinţă puitorul şi Judecătorul, 
potrivind, după a noastră putere, luptele unei nevoinţe, şi, pornirile celor 
covârşitoare ale vrăjmaşului oprindu-le şi întorcându-le şi pe noi nelăsându-ne, 
după cuvântul scris, a fi ispitiți peste putinţa noastră. Ci, împreună cu ispita a 
făcut şi sfârşitul ei, ca s-o putem suferi. 


Și noi credem că înşişi dracii, nu fără de osteneală şi durere săvârşesc această 
luptă, că au şi ei griji şi mâhnire. Şi cu osebire când se lovesc în luptă cu 
anumiţi bărbaţi tari, răbdători şi împotrivă râvnitori. Despre acestea şi apostolul 
mărturiseşte, zicând: "Nu ne este nouă lupta împotriva sângelui şi a trupului, ci 
împotriva începătoriilor, a stăpânilor şi celelalte." Şi iarăşi: "Aşa lovesc, nu ca 
bătând văzduhul." Şi în alt loc: "Nevoinţa cea bună m-am nevoit." lar unde este 
nevoinţă şi luptă şi ceartă, este nevoie de amândouă părțile ce se împotrivesc, de 
grijă, de osteneală şi de durere. Şi precum noi, biruindu-i pe dânşii, ne bucurăm, 
iar fiind biruiţi, ne întristăm, aşa şi aceia pătimesc. Şi de cele ce pe noi ne biruie 
se veselesc, iar de cele ce, mult trudindu-se, nu le pot asupra noastră, ci sunt 
biruiți, se amărăsc şi se întorc la dânşii cu ruşinea înfrângerii. Şi astfel se 
împlineşte ceea ce stă scris: "Întoarce-se-va durerea lui la capul lui." Şi iarăşi: 
"Cursa, pe care în ascuns a întins-o, să-l prindă pe el." 


Că proorocul David, pe acestea toate ştiindu-le şi cu ochii cei dinlăuntru privind 
la nevăzutul război şi ştiind că se bucură vrăjmaşul pentru căderea noastră, zicea 
către Dumnezeu: "Luminează ochii mei, ca nu cândva să adorm întru moarte, ca 
nu cândva să zică vrăjmaşul meu l-am biruit pe dânsul. Cei ce mă necăjesc se 
vor bucura, de mă voi poticni." Şi iarăşi: "Să nu se bucure de mine cei ce mă 
vrăjmăşesc cu nedreptate. Să nu zică în inimile lor: "Bine, bine sufletului 
nostru." Nici să zică: "Înghiţitu-l-am pe dânsul." Încă şi ruşinea lor, de care se 
ruşinează când sunt biruiţi, vorbind către Dumnezeu, David o cântă: "Să se 
ruşineze şi să se înfrunte cei ce caută cele rele mie." 


Iar leremia zice: "O, de s-ar ruşina vrăjmaşii mei şi să nu fiu ruşinat eu. Să aduci 
peste dânşii mânia Ta şi, cu îndoită sfărâmare, sfărâmă-i pe dânşii." 

Cu adevărat, îndoit se vor şi sfărâma, când de noi biruiţi vor fi dracii. Întâi, că 
oamenii cuceresc sfinţenia, în vreme ce ei pe aceasta, având-o, au pierdut-o, iar, 
al doilea, că, duhuri fiind ei, de cei trupeşti şi pământeşti sunt biruiţi. 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea 
Sfântului mucenic Bonifatie 





Martiriul pentru Hristos îl transformă pe omul păcătos în om sfânt. Exemplul 
vieţii Sfântului Bonifatie ne arată cu putere adevărul acesta. Mai întâi el a fost 
intendentul unei femei extrem de bogate de la Roma, pe nume Aglaida, cu care 
trăia în desfrâu. Ei amândoi erau păgâni. 


Dar Aglaida a vrut ca să dobândească în casa ei moaşte de sfinţi ca amuletă 
împotriva relelor şi de aceea I-a trimis pe intendentul ei, Bonifatie, în Asia, ca 
să cumpere de acolo ceea ce dorea. 


Bonifatie a luat cu el mai mulţi robi [doisprezece] şi o mare cantitate de aur. 
Mai înainte de a se despărţi de Aglaida, Bonifatie a întrebat-o în glumă 






Dar Aglaida a râs şi i-a zis: „Beţivule şi păcătosule!” Şi s-au despărțit. 


Ajungând la Tarsus, Bonifatie a văzut torturile şi uciderile creştinilor: unii erau 
cu picioarele tăiate, alții cu mâinile tăiate, alții cu ochii scoşi, alţii spânzurați şi 
toţi torturați şi omorâţi în nenumărate feluri. 


Atunci s-a schimbat inima lui Bonifatie văzând acea urgie şi el s-a pocăit de 
viaţa lui stricată şi a plâns. Intrând atunci într-un grup de creştini, a strigat tare: 

Judecătorul I-a luat şi I-a anchetat, a poruncit să fie biciuit bestial, iar apoi să i 
se toarne pe gât plumb topit. Dar cum nimic din acelea nu au putut să îl omoare, 
a poruncit să fie decapitat. 


Robii lui i-au luat trupul şi l-au dus stăpânei lor, la Roma. 


s-a arătat Aglaidei şi i-a zis: 


Zguduită de această vedenie, Aglaida a alergat în întâmpinarea corăbiei ce 
aducea trupul lui Bonifatie, I-a luat şi I-a îngropat cu cinste într-o biserică pe 
care a ctitorit-o întru numele lui. Ea s-a pocăit de păcatele ei, şi-a împărțit toată 
imensa avere săracilor şi s-a lepădat cu desăvârşire de lume. 


Ea şi-a petrecut cei cincisprezece ani pe care i-a mai avut de trăit lângă moaştele 
Sfântului Bonifatie, plângându-şi păcatele ei cu amar. 


Sfântul mucenic Bonifatie s-a încununat cu cununa muceniciei la anul 290. 


Cântare de laudă la Sfântul mucenic Bonifatie 





Suflet păcătos Bonifatie mai întâi avut-a, 
încătuşat de al patimilor laţ. 

Dar el s-a pocăit şi prin Hristos strălucit-a, 
De o sută de ori a oftat, 

EI văzut-a cu ochii chinul mucenicilor, 
Văzutu-le-a sângele şi s-a topit ca ceara. 
Ela plâns şi s-a sfinţit cu ale lui lacrimi, 
Ele i-au fost lui pocăință. 


Ce este viața? Ea oricum trece: 
Ori pentru satan, ori pentru Domnul. 


De o dai primului o dai putreziciunii, 
De o jertfeşti lui Hristos, vei via în Domnul. 


Pocăinţa înseamnă învierea vieţii, 
Și înviere a şi fost pentru Bonifatie. 


EI pentru al lui suflet bucuros şi-a dat trupul, 


Cu-ale lui oase a cumpărat Raiul. 


De la păcat şi până la căinţă, 

Și de la pocăință până la martiriu, 

E o cale scurtă ca între degetele mâinii, 
Calea dintre pământ şi Sfânta Cruce. 

Sinaxar - Sfinţii Bonifatie şi Aglaia din Roma 

Aceşti doi sfinţi au trăit spre sfârşitul secolului al III-lea, pe când împărat era 
Dioclețian (284-305). Aglaia, o aristocrată bogată din Roma, era fiica procon- 
sulului Acachius. Tânără şi necăsătorită fiind, trăia trupeşte împreună cu sclavul 
Bonifatie, administratorul proprietăților ei. 


Totuşi, în ciuda vieţii lor uşoare şi fără griji, amândoi erau cu lărgime de inimă 
faţă de săraci şi de străini. Auzind de la unii creştini despre persecuția care avea 
loc în părțile răsăritene ale imperiului şi despre pătimirile şi minunile 
mucenicilor, Aglaia îşi dorea să dobândească şi să găzduiască în casa ei sfinte 
moaşte, drept pentru care l-a trimis pe Bonifatie în expediţie în Asia mică, cu 
sarcina de a se întoarce de acolo aducând sfinte moaşte de mucenici. 


La plecare, Bonifatie i-a spus Aglaiei, mai în glumă, mai în serios: Doamna 
mea, dacă nu voi găsi rămăşiţe de martiri şi mă voi da pe mine însumi spre 
pătimire, îmi vei primi înapoi trupul cu cinste? Aglaia însă l-a luat în râs, ca pe 
unul pe care îl ştia că nu era bărbat virtuos. Bonifatie, însă, avea şi el un mare 
respect faţă de martiri şi nu se considera vrednic să atingă sfintele lor moaşte. 


Plecând Bonifatie însoţit de câţiva tovarăşi, după o lungă călătorie, au ajuns cu 
corabia în 'Tarsul Ciliciei. Lăsându-şi însoțitorii la han, Bonifatie s-a dus ţintă în 
piaţa cetăţii unde, sub privirile mulțimii, erau judecaţi şi torturați câţiva creştini. 
Văzând chinurile teribile ale celor ce pătimeau, dar şi feţele lor luminoase, 
Bonifatie s-a străpuns la inimă şi s-a apropiat de ei plângând şi le-a îmbrăţişat şi 


Ar dr Ar Ar dr dr dr Ar Ar Ar Ar Ar dr dr dr Ar Ar Ar Ar Ar dr Ar A 


Xp IP II EI 30 IE E 0 30 IE IE E XE E 3 E 2 IE 30 E E E XX 


x 
x 





Xe e A E XE XE XI E XE XI IE XE A II E A XE II A XE XE ILA 


x 
4 
xp 





Ar dr A 


4 


x 
XT 
x 
x 
i 
XA 
XP 
x 
XA 
4 
XA 
XA 
x 
y 
x 
XT 
X 
X 
x 
x 
x 
x 


sărutat picioarele. Chinuitorii l-au întrebat cine este, iar Bonifatie a răspuns că e 
un creştin, iar apoi a refuzat să jertfească zeilor. 





Sfântul Bonifatie şi scene ale martiriului său. ZT rusească, scorul al 
XIX-lea 


Chinuitorii l-au dezbrăcat şi l-au atârnat cu capul în jos şi l-au bătut de cădea 
carnea de pe el. L-au dat apoi jos din atârnătoare şi i-au turnat plumb topit pe 
gât, dar Hristos i-a primit jertfă şi l-a făcut de privelişte şi de minune înaintea 
mulțimii adunate, căci nu a murit, ci era viu şi sănătos. 


Văzând aceasta, mulțimea de cetăţeni adunaţi a prins să strige „Mare este 
Dumnezeul creştinilor!”, au început să arunce cu pietre în judecător, apoi au 
intrat în templu şi au dărâmat statuile. 


A doua zi, liniştindu-se revolta din oraş, judecătorul a hotărât ca Sfântului 
Bonifatie să i se taie capul şi aşa s-a săvârşit. 


Mai mult de 500 de cetăţeni din Tars au crezut în Hristos şi s-au adăugat 
Bisericii în urma minunilor întâmplate cu ocazia torturării şi execuţiei Sfântului 
Bonifatie şi a celorlalți creştini. 

Martiriul Sfântului Bonifatie, frescă, Mănăstirea Dionisiu, 1547 
Tovarăşii lui Bonifatie, neştiind de pătimirea şi moartea lui, îl căutau prin 
taverne, crezând că s-a îmbătat peste noapte şi zace pe undeva. În cele din urmă 
au dat peste un om care asistase la martiriul şi moartea lui şi care 1-a dus la locul 
unde se afla trupul mucenicului. Îndureraţi, prietenii lui l-au răscumpărat şi l-au 
dus la Roma. 





Răclița rusească cu moaşte ale Mucenicului Bonifatie 

Înainte să ajungă aceştia în cetate, Aglaia a fost înştiinţată de un înger de sosirea 
fostului sclav şi iubit, acum Mucenicul Bonifatie, aşa că s-a dus şi a înştiinţat 
preoţii locului, primind sfintele moaşte cu bună rânduială. 


Pe mormântul Sfântului Bonifatie, loc unde se săvârşeau multe minuni, Aglaia a 
zidit un paraclis, iar astăzi acolo se află Basilica dei Santi Bonifacio e(d) 
Alessio, pe dealul Aventin din Roma. 


Aglaia şi-a împărţit averea săracilor şi s-a retras la o mănăstire unde a petrecut 
15 ani întru pocăință, apoi s-a mutat la Domnul. 


Dacă Bonifatie şi-a spălat păcatele prin vărsarea sângelui său, Aglaia s-a curăţit 
pe sine prin vărsarea de lacrimi şi asceză, fiind primiţi înaintea Domnului întru 
bucurie, căci El nu doreşte moartea păcătoşilor, ci să se întoarcă şi să fie vii. 


Bonifatie este considerat grabnic ajutător celor care luptă cu patima beției şi 
voiesc să se slobozească de tirania ei. 


Troparul Sfântului Bonifatie: Doamne, mucenicul tău Bonifatie, întru nevoinţa 
sa, cununa nestricăciunii a dobândit de la Tine, Dumnezeul nostru. Că având 
puterea Ta, pe chinuitori i-a învins; zdrobit-a şi ale demonilor neputincioase 
îndrăzniri. Pentru rugăciunile lui, mântuieşte sufletele noastre, Hristoase, 
Dumnezeule! 

Sfinţii Bonifatie şi Aglai(d)a ocrotitorii tuturor celor care se luptă cu 
patimile şi a celor ispitiţi să-şi piardă nădejdea 





Viaţa Sfinților Bonifatie şi Aglai(d)a, prăznuiţi azi, 19 decembrie, ocrotitorii 
tuturor celor care se luptă cu patimile şi a celor ispitiți să-şi piardă nădejdea... 


Rugăciune către Sfântul mucenic Bonifatie pentru cei căzuţi în patima 
beţiei şi în alte patimi trupeşti: 


O, mult pătimitorule şi intru tot lăudate mucenice Bonifatie, la acoperământul 
tău alergăm acum rugăciunile noastre, celor ce te lăudăm, nu le lepăda, ci cu 
milostivire auzi-ne. Vezi pe fraţii şi pe surorile noastre care de greaua neputinţă 
a beţiei sunt ţinuţi şi pentru aceasta cad de la Maica lor, Biserica lui Hristos, şi 
de la mântuirea veşnică. 


O, Sfinte mucenice Bonifatie, atinge-te de inima lor cu harul cel dat ție de la 
Dumnezeu, degrabă scoală-i din căderile păcătoase şi la mântuitoarea înfrânare 
adu-i pe ei. Roagă pe Domnul Dumnezeu, pentru care ai pătimit, ca iertându-ne 
nouă greşalele noastre să nu întoarcă mila Sa de la fiii Săi, ci să întărească întru 
noi trezvia şi întreaga înţelepciune, să ajute cu dreapta Să celor ce au făcut 
mântuitorul legământ al trezviei ca să-l păzească ziua şi noaptea până întru 
sfârşit, întru EI priveghind, şi întru El să dea răspuns bun la Judecata cea 
Înfricoşată. 


Primeşte, bineplăcutule al lui Dumnezeu, rugăciunile mamelor ce varsă lacrimi 
pentru copiii lor, ale femeilor cinstite care se tânguiesc pentru soţii lor, ale 
copiilor orfani şi sărmani părăsiți de către beţivi, ale noastre, tuturor ce la icoana 
ta cădem, şi să ajungă această plângere a noastră la Scaunul Celui Preaînalt ca 
tuturor cu ale tale rugăciuni să ne dăruiască sănătatea şi mântuirea sufletelor şi 
trupurilor, iar mai vârtos Împărăţia Cerurilor. 

Acoperă-ne şi ne păzeşte de vânarea celui viclean şi de toate cursele 
vrăjmaşului; în ceasul ieşirii noastre ajută-ne să trecem fără împiedicare prin 
vămile văzduhului şi cu rugăciunile tale ne izbăveşte de osânda cea veşnică. 


Deci roagă pe Domnul să ne dăruiască dragoste nefăţarnică şi neclintită de 
Patria Cerească înaintea vrăjmaşilor văzuţi şi nevăzuţi ai Sfintei Sale Biserici, 
ca să ne acopere mila lui Dumnezeu în nesfârşiţii veci ai vecilor. Amin. 


> 3% 


- “Cel mai tare m-a impresionat din Vieţile sfinților: Sfântul Bonifatie, care e 
foarte puţin cunoscut, din păcate, în ţara noastră; deşi în vechime, în România, 
Aglaia era un nume mai des dat fetelor la botez, de la Sfânta Aglaida. Despre 
Bonifatie nu se ştie aproape nimic. Şi e un sfânt care trăia în beţie, trăia în 
curvie cu stăpâna lui Aglaida, şi totuşi a ales să-L mărturisească pe Hristos şi a 
primit cununa muceniciei. Şi mie mi-a fost exemplu. Uite, după ce am trăit atâta 
în păcat, era extraordinar să merg pe calea asta, a dorinţei de a-L mărturisi pe 
Hristos cu preţul vieţii! Şi cred asta, cred că, dacă duci o viaţă mucenicească, 
Hristos te va primi în Împărăţia Cerurilor, chiar dacă nu e vorba de mucenicie 
standard, cu tăiere de capete sau cu aruncat în lac sau aruncat în fântână. Viaţă 
mucenicească e, mai ales, să îți omori voia pentru a trăi în Hristos şi să rabzi 
încercările la care eşti supus“. 


(Danion Vasile, “Underground. Rebelii generaţiei Nu ”, 
Editura Agnos, Sibiu, 2007) 


- “Cel care se va învrednici să fie chemat la mucenicie trebuie să aibă multă 
smerenie şi să iubească mult pe Hristos. Dacă înaintează în mod egoist spre 
mucenicie, îl va părăsi harul. Vă aduceţi aminte de Saprichie, care a ajuns până 
la mucenicie şi totuşi s-a lepădat de Hristos? 


“De ce m-aţi adus aici?“, a spus el călăilor. 
“Bine, dar nu eşti creştin?“, l-au întrebat aceia. 
“Nu“, a răspuns. ŞI era şi preot. 


Gândul îmi spune că s-a dus să mucenicească în mod egoist şi nu cu smerenie; 
nu s-a dus la mucenicie pentru credinţa sa, pentru dragostea lui Hristos şi de 
aceea l-a părăsit harul. Pentru că atunci când cineva se mişcă egoist, nu primeşte 
harul lui Dumnezeu şi este firesc ca atunci când vine o greutate să se lepede de 
Hristos. 

- Părinte, de multe ori spunem că Dumnezeu ne va da putere în ceasurile grele. 

- Dumnezeu va da putere unui om smerit, care are inima curată, care are intenţie 
bună. Dacă Dumnezeu va vedea cu adevărat intenție bună, smerenie, va da 
multă putere. Adică va depinde de intenția omului ca să primească putere de la 
Dumnezeu. 


- Părinte, aţi spus că omul trebuie să aibă smerenie şi intenţie bună. Se poate să 
aibă mândrie şi intenţie bună? 


- Atunci când spunem smerenie, înţelegem să aibă smerenie cel puţin în acest 
subiect al muceniciei. Se poate să aibă mândrie, dar atunci să se smerească şi să 
spună: “Dumnezeule, sunt mândru; acum însă dă-mi puţină putere să 
mărturisesc pentru dragostea Ta şi să-mi ispăşesc păcatele mele“. Aşadar, dacă 
are dispoziție smerită şi merge la mucenicie cu pocăință, atunci Dumnezeu dă 
mult har. Adică să nu meargă cu dispoziție mândră, cu gândul că va deveni 
mucenic şi că i se vor scrie după aceea sinaxarul şi slujba, şi-i vor face icoana cu 
aureola. 


Mi-a spus cineva: “Părinte, fă rugăciune să ajung până la al cincilea cer“. 


“Bine”, îi spun, “Sfântul apostol Pavel a ajuns până la al treilea cer şi tu ceri să 
ajungi la al cincilea?“. 


“Dar de ce“, îmi spune, “nu scrie să cerem <<darurile cele bune>>"?. 


Auzi vorba? Deci dacă merge cineva la mucenicie cu gândul că va avea slavă în 
Rai, mai bine să nu se gândească să mucenicească. Un creştin adevărat şi corect, 
dacă ar şti că şi în Rai unde va merge va avea iarăşi parte de chinuri şi de 
mucenici, tot va dori să meargă acolo. Nu trebuie să ne gândim că dacă suferim 
ceva aici pe pământ vom fi mai bine acolo în cer. Să nu procedăm așa, 
negustoreşte. Noi Îl vrem pe Hristos. Să existe mucenicie, să mărturisim în 
fiecare zi, să ne bată în fiecare zi şi de două şi de trei ori pe zi. Nu trebuie să ne 
preocupe aceasta. Singurul lucru care trebuie să ne preocupe este să fim cu 
Hristos. 


- Părinte, se poate ca unul să trăiască în nepăsare, dar cu toate acestea să 
mărturisească cu curaj atunci când i se dă prilejul? 


- Pentru ca cineva să facă aceasta, trebuie ca inima lui să aibă bunătate, duh de 
jertfă. De aceea am spus să se cultive noblețea, duhul jertfei. Unul să se 
jertfească pentru celălalt. 


Vă aduceţi aminte de Sfântul Bonifatie şi de Sfânta Aglaida? Aveau acea viaţă 
vrednică de plâns în Roma, dar când stăteau să mănânce mintea lor mergea la 

săraci. Alergau să dea mai întâi mâncare la săraci şi după aceea mâncau şi ei. Cu 
toate că erau stăpâniţi de patimi, aveau bunătate şi îi durea inima pentru săraci. 
Aveau duh de jertfă, de aceea Dumnezeu i-a ajutat. Şi Aglaida, deşi trăia o viaţă 
păcătoasă, îi iubea pe sfinţii mucenici şi se interesa de sfintele moaşte. I-a spus 
lui Bonifatie să meargă cu alți slujitori ai ei în Asia mică, ca să adune şi să 
cumpere sfinte moaşte ale mucenicilor şi să le aducă la Roma. 


lar acela i-a spus zâmbind: “Dar dacă-ţi voi aduce şi moaştele mele, le vei 
primi?. 


“Nu glumi cu acestea“, îi spune aceea. 


Când a ajuns în Tars şi s-a dus în arenă ca să cumpere sfinte moaşte, privea la 
muceniciile creştinilor şi îndată a fost mişcat de statornicia lor. A alergat, a 
sărutat legăturile şi rănile lor şi le-a cerut să se roage să-l întărească Hristos şi pe 
el să mărturisească în public că este creştin. 


Aşadar, a mărturisit şi el în arenă, a primit nevoinţa mucenicească şi însoțitorii 
lui i-au cumpărat moaştele şi le-au dus la Roma, unde îngerul Domnului a 
înştiințţat pe Aglaida de întâmplare. Astfel s-a împlinit ceea ce proorocise 
Bonifatie zâmbind, înainte de a pleca din Roma. Apoi aceea, după ce şi-a 
împărțit averea, a trăit în nevoinţă şi sărăcie încă 15 ani şi s-a sfințit. 


Vedeţi, nu au fost ajutaţi, de aceea mai înainte fuseseră atraşi spre rău şi 
apucaseră pe o cale greşită. Insă aveau duh de jertfă şi de aceea Dumnezeu nu îi- 
a lăsat până în sfârşit”. 


Zic 


(din: Cuv. Paisie Aghioritul, “Trezire duhovnicească “, Editura Evanghelismos) 

Unii apucă pe o cale greşită pentru că n-are cine să-i ajute. Insă Dumnezeu 
nu-i lasă! 





Părinte, se poate ca unul să trăiască în nepăsare, dar cu toate acestea, să 
mărturisească (pe Hristos) cu curaj atunci când i se dă prilejul? 


Pentru ca un om să facă aceasta, trebuie ca inima lui să aibă bunătate, duh de 
jertfă. De aceea am spus să se cultive noblețea, duhul jertfei. Unul să se 
jertfească pentru celălalt. 


Vă aduceţi aminte de Sfântul Bonifatie şi de Sfânta Aglaida (Sfântul Bonifatie 
era robul nobilei Aglaida, dar şi robit de dragostea stăpânei lui)? Duceau în 
Roma acea viață vrednică de plâns (păcătuiau trupește împreună), dar când 
stăteau să mănânce, mintea lor mergea la săraci. Alergau să dea mai întâi 
mâncare la săraci şi după aceea mâncau şi ei. Cu toate că erau stăpâniți de 
patimi, aveau bunătate şi îi durea inima pentru săraci. Aveau duh de jertfă, de 
aceea Dumnezeu i-a ajutat. Şi Aglaida, deşi trăia o viaţă păcătoasă, îi iubea pe 
sfinții mucenici şi se interesa de sfintele moaşte. 


I-a spus lui Bonifatie să meargă cu alți slujitori ai ei în Asia Mică, ca să adune şi 
să cumpere sfinte moaşte ale mucenicilor şi să le aducă la Roma. 


lar acela i-a spus zâmbind: „Dar dacă-ţi vor aduce şi moaştele mele, le vei 
primi?”. 


„Nu glumi cu acestea”, îi spune aceea. 


Când a ajuns în Tars şi s-a dus în arenă ca să cumpere sfintele moaşte, privea la 
muceniciile creştinilor şi îndată a fost mişcat de statornicia lor. A alergat, a 

sărutat legăturile şi rănile lor şi le-a cerut să se roage ca să-l întărească Hristos şi 
pe el să mărturisească în public că este creştin. 


Aşadar, a mărturisit şi el în arenă, a primit nevoinţă mucenicească, iar însoțitorii 
lui i-au cumpărat moaştele şi le-au adus la Roma, unde îngerul Domnului a 
înştiințat-o pe Aglaida de întâmplare. Astfel s-a împlinit ceea ce prorocise 
Bonifatie zâmbind, înainte de a pleca din Roma. 


Apoi, femeia, după ce şi-a împărțit averea, a trăit în nevoinţă şi sărăcie încă 15 
ani şi s-a sfinţit (pomenirea lor se prăznuieşte la 19 decembrie). 


Vedeţi, nu fuseseră ajutaţi, de aceea mai înainte fuseseră atraşi spre rău şi 
apucaseră pe o cale greşită. Însă aveau duh de jertfă şi de aceea Dumnezeu nu i- 
a lăsat până în sfârşit. 

(Sfântul cuvios Paisie Aghioritul, Cuvinte duhovniceşti. Volumul II. Trezvie 
duhovnicească, traducere de Ieroschimonah Ștefan Nuţescu, ediția a II-a, 
Editura Evanghelismos, Bucureşti, 2011, pp. 257-258) 

Cum au devenit sfinţi doi tineri care au trăit în adâncul păcatului 


Preot PETRU RONCEA 
VWDinunâţii 
aghiografice 





2 


Pda E Mlacalia 


Se pot mântui desfrânaţii? Poate cineva care a avut o concubină să ajungă în 
Rai? Într-o vreme ca cea de astăzi, în care sunt dese împreunările nelegiuite, se 
poate vorbi de posibilitatea mântuirii? Sfântul Bonifatie ( 307), pomenit pe 19 
decembrie, ne dă o puternică mărturie că poţi să câştigi Raiul chiar dacă ai avut 
o viaţă zbuciumată de plăcerea desfrânării. 


Era pe vremea de pe urmă a perioadei martirilor. Dioclețian chinuia şi dădea 
morții nenumărați creştini. Mai ales în Răsărit curgea năvalnic torentul de sânge 
mucenicesc în timp ce în bătrâna Romă o tânără, rămasă cu multe averi de la 
părinţii săi, frumoasă la chip, pe nume Aglaia, biruită de ispita trupească, vieţuia 
în necurăţie cu un rob al ei numit Bonifatie. Dar deşi ea se prostitua fără ruşine 
cu sluga, totuşi avea şi părți bune, anume, era milostivă şi iubea pe mucenici. 
Auzea de ei, pentru că toată Roma era împânzită de mirosul arenelor şi de 
mireasma rugurilor. Şi din tot imperiul veneau veşti care mai de care mai 
curioase despre curajul creştinilor şi moartea lor. Dar nu numai ea era aşa ci 
chiar şi robul ei, Bonifatie, deşi desfrânat şi beţiv, era milostiv şi iubitor de 
străini. Cu toate că trăiau amândoi în acest păcat, totuşi credeau în Dumnezeul 
creştinilor şi adeseori se gândeau să înceteze cu păcatul desfrânării şi să-şi 
îndrepte viaţa. 


Pe când prigoana contra creştinilor cuprinsese tot Răsăritul, tinerei Aglaia i-a 
venit un gând de mântuire şi socotea că dacă ar putea aduce în casa ei sfinte 
moaşte muceniceşti, acestea 1-ar fi de ajutor spre mântuirea sufletească. Un rob 
mai credincios decât Bonifatie nu avea pe care să-l trimită să-i aducă, cu mulţi 
bani, astfel de moaşte. Îl chemă şi-i destăinui dorinţa sa: „Ştii, frate, cu câte 
păcate ne-am îngreunat şi nicidecum nu ne îngrijim de cele ce vor să fie! Cum 
vom sta înaintea înfricoşatei judecăţi a lui Dumnezeu unde avem să primim 
munci grele pentru păcatele noastre? Eu am auzit de la un oarecare bărbat 

binecredincios că, dacă cineva are sfinte moaşte ale celor care au pătimit pentru 
Hristos şi le cinsteşte pe cât se poate, acela mult ajutor află către mântuire şi în 
casa aceluia nu se mai înmulţeşte păcatul. Apoi încă şi de răsplătire veşnică se 
învredniceşte pentru că în aceeaşi fericire veşnică se va îndulci de care se satură 
şi sfinții mucenici“ (Vieţile Sfinților pe decembrie, Ed. Ep. Romanului şi 
Huşilor, 1993, p 359). 


Robul dădu să plece, dar, oprindu-se, se întoarse către stăpâna lui şi râzând i-a 
zis: „Dacă-ţi vor aduce moaştele mele, ai să le primeşti?“ (sinaxar Minei). 


„Nu mi-i de glumă“, răspunse Aglaia, numindu-l beţiv şi păcătos. Apoi îl 
îndemnă să se poarte cu bună cuviinţă cu moaştele sfinților, păzindu-se de toată 
neorânduiala şi gluma. 


Bonifatie mergea pe drum şi se gândea cum va putea el să ia cu mâinile sale 
necurate moaştele sfinţilor. Se căi de necurăţia sa de mai înainte, începu a posti, 
adică a nu mânca deloc carne şi a nu mai bea vin, ci a se ruga mai des şi cu 
stăruinţă. Trăia astfel începuturile pocăinţei. Aşa a ajuns în Tarsul Ciliciei. Şi-a 
lăsat robii şi caii la o gazdă, iar el s-a dus să vadă cum se muncesc sfinţii. 


Imaginea martirilor schingiuiţi era înfricoşătoare: „unul era spânzurat cu capul 
în jos şi dedesubtul lui era foc aprins; altul era întins în patru părți şi legat de 
patru stâlpi; altul zăcea fiind tăiat cu ferăstrăul; altul de mâinile muncitorilor, cu 
unelte ascuţite se zdrobea; unuia i se scoteau ochii, altuia i se tăiau mădularele; 
altul era înfipt în ţeapă şi ridicat de la pământ şi intra ţeapa până la grumazi, 
altuia i se frângeau şi 1 se zdrobeau oasele, iar altul era cu mâinile şi cu 
picioarele tăiate, tăvălindu-se pe pământ ca un ghem“ (op. cit., p 361). 


Străpuns de milă în inimă, Bonifatie se aruncă la picioarele mucenicilor pe care 
începu a le săruta, iar celor ce nu mai aveau picioarele, îi îmbrăţişa de grumazi, 
sărutându-le rănile şi lanţurile. 


O stihiră a Cântării a patra a Canonului Sfântului dezvăluie ce a urmat în viaţa 
lui Bonifatie: „Fericind răbdarea celor ce se luptau, cu râvna cinstitelor patimi 
te-ai asemănat lor, înţelepţite de Dumnezeu, fericite mucenice“. 


Văzându-l mulţimea în mijlocul martirilor, l-a denunţat judecătorului care, 
chemându-l la sine, l-a dat şi pe el morţii pentru mărturia pe care a făcut-o că 
este creştin. 


Chinurile n-au fost uşoare: „Suferit-ai smulgerea unghiilor, înţepături cumplite 
şi plumb topit în foc, tăierea capului şi dureri prea aspre şi te-ai adăugat la ceata 

purtătorilor de biruinţe bucurându-te, mult-pătimitorule“ (Stihiră de la Doamne, 
strigat-am). 


Se zice că atunci când i s-a tăiat capul a curs sânge şi lapte şi, văzând aceasta, 
un număr de cinci sute cincizeci de păgâni au devenit creştini, scuipând pe idolii 
la care slujiseră până atunci. 


Robii rămaşi la gazdă începu însă a-şi face griji şi a avea bănuieli. Socoteau că 
Bonifatie se va fi îmbătat prin oraş şi poate că zăboveşte cu femeile desfrânate. 
Trecând însă zilele, robii au intrat în panică. Au ieşit în oraş şi au întrebat de 
Bonifatie. După descrierea pe care ei i-o făceau, au aflat că a pătimit pentru 
Hristos. Dar ei necrezând şi zicând: „Au doară beţivul şi desfrânatul va pătimi 
pentru Hristos?“ (op. cit., p 364), s-au dus şi l-au aflat întocmai, zăcând. L-au 
cunoscut după ce i-au luat capul şi i l-au aşezat lângă trup. Dar sfântul în acea 
clipă a început a-şi deschide ochii şi, cu faţa luminoasă, le-a zâmbit, în semn că 
le iartă necredinţa. 


Robii l-au înfăşurat în pânză curată şi, după ce au dat bani mulți ca să li-l dea 
păgânii, s-au îndreptat spre Roma, la stăpâna lor, Aglaia. Aceasta, înştiințată 
fiind de un înger al Domnului cum că cel care odinioară îi era slugă acum era 
frate al îngerilor şi stăpân al ei, adică păzitor al sufletului şi apărător al vieţii 
sale, ieşi în întâmpinarea lui cu cinste şi cu multe lacrimi de bucurie. „Slugă 
trimiţându-te întâi pe tine, Bonifatie, stăpân dumnezeiesc te-a primit Aglaia, 
căci ai avut stăpânie peste patimi... Pentru aceasta, zidindu-ţi biserică sfântă şi 
prea frumoasă, te-a aşezat în ea cu sfinţenie, lăudându-te pe tine“, zice o altă 
Stihiră de la Doamne, strigat-am. 


Desfrânata de mai înainte, schimbându-și viaţa şi lepădându-se de lume, a 
vieţuit cincisprezece ani în mare pocăință. 


O Stihiră a Cântării a noua a Canonului arată marea încredere pe care fericita 
Aglaia o avea în prezența moaştelor robului: „Văzându-te pe tine, comoara 
sfințită, se veselea cea pururea pomenită, grăind: trimisu-te-am pe tine rob, 
fericite, dar te-am primit stăpân adevărat, izbăvindu-mă, cu rugăciunile tale cele 
bine-primite, de robia răutăţilor“. Astfel a adormit în Domnul şi a fost îngropată 
lângă fericitul Bonifatie. 


(Părintele Petru Roncea, Minunăţii aghiografice, Editura Filocalia, Roman, 
2004, pp. 200-203) 


Ar dr Ar Ar dr dr dr dr dr Ar Ar Ar dr dr dr dr Ar Ar Ar Ar dr Ar A 


IP IP IT IE E 2 E 30 IE E 0 30 3 3 2 E IP 3 EP IP IE E e XX 


Die De De De De De Dr De fr De fe fe dr dr de de dr dr dr dr dr dr dr dr d 


XP XP IP IP 37 3 3 2 e 30 3 E 0 30 3 2 2 0 IP 3 E 2 IE 30 2 E 0 E IE e XX 


Bonifatie - de la decăzut moral la sfânt 





Mi-am amintit de viaţa Sfântului mucenic Bonifatie, care tocmai se prăznuieşte 
la un început de an calendaristic. Lumea îl invocă în rugăciuni întru depăşirea 
patimii beţiei. O mare problemă, care macină atâtea şi atâtea vieţi, distruge 
atâtea familii... Multe beţii s-au făcut şi în noaptea spre Sfântul Bonifatie. 
Astfel, unora le-ar prinde bine să citească din Sinaxar, căutând la râvna şi jertfa 
acestuia, şi să ia aminte. 


Acesta a trăit în vremea ultimului împărat persecutor al creştinilor, Dioclețian 
(284-305), fiind sluga unei femei alese din Roma, dar amorale, pe nume 
Aglaida. Cu aceasta se desfrâna, dar mai avea şi patima beţiei. 


Aşa se întâmplă cu mulți dintre noi, ajungem împătimiți şi ne îndulcim cu 
păcatele. Insă păcatul este dulce în aparenţă, căci ulterior lasă doar venin, 
remuşcări... uneori acesta chiar ucide. 


Privindu-i pe aceşti doi, stăpâna şi sluga, în primă fază a vieţii, a1 zice că sunt 
nişte nemernici, care nu au nimic sfânt în el. 


Pornind de la aceste patimi, ulterior le sunt prezentate şi virtuțile: erau blânzi, 
milostivi, cu dragoste faţă de cei în nevoie etc. Şi tocmai datorită virtuţilor şi la 
îndemnul unor înţelepţi, le apare un cuget bun: să aducă în casă moaştele unor 
mucenici pentru credința în Hristos. Astfel, îi descoperim nu doar dornici de 
plăceri şi desfătări lumești, dar şi de sfinţenie. 


Abia acum începe convertirea lor. Bonifatie este trimis de către stăpână în 
căutarea sfintelor oseminte ale celor persecutați în imperiu. Ajunge la Tars, 
unde erau persecutați cei ce s-au încrezut în adevăratul Dumnezeu. Acest drum 

spre locurile persecuțiilor a fost un adevărat pelerinaj, iar întâlnirea cu cei 
persecutați a fost o adevărată revelaţie. 


Simţind credinţa drept-măritoare şi fiind martorul atâtor schingiuiri, Bonifatie s- 
a convertit şi s-a jertfit. 


Nici nu ne putem imagina cum e să înduri bătăi până îți cade carnea de pe oase, 
să fu străpuns cu ace, scufundat în smoală, hrănit cu plumb fierbinte... apoi 
decapitat. 


Iată chipul unui om desăvârşit! 


Acum moaştele sale sunt cumpărate şi aduse cu mare cinste la Roma. Aglaida e 
prima care le venerează şi-i construieşte mucenicului o biserică nu departe de 
capitală. Vinde toată averea sa, o împarte nevoiaşilor şi se consacră rugăciunii Şi 
slujirii aproapelui până la sfârşitul vieţii sale pământeşti. 


Din viaţa acestora putem învăţa tare multe, noi, cei care sălăşluim în viaţă 
păcătoasă. Că Dumnezeu aşteaptă întoarcerea, îndreptarea şi slujirea noastră. 


Or, zice Domnul că nu vrea moartea păcătosului, ci să se întoarcă şi să fie viu. 


Preot Octavian Moșin, http://octavianmosin.infol 

Aglaida şi Bonifaciu (Pictură de Alexandre Cabanel) 


Aglaida 


Vila Aglaidei fusese ridicată pe malul Tibrului, aproape de Colloseum, între 
Forum Boarium şi teatrul lui Marcellus. Mai toate ferestrele dădeau spre râu, 
aşa că, din primăvară până în toamnă, Aglaida stătea în faţa lor, legănându-se în 
răcoarea pe care o aducea apa sau privind cum razele soarelui se scaldă, la apus, 
în unde. Era o locuință somptuoasă, cu zeci de camere pentru familie şi sclavi, 
cu bazine, sculpturi şi mozaicuri meşteşugite, cu dormitoare doldora de mătă- 
suri, aur şi lemn scump, adus din Africa. 


Lucraseră la ea ani întregi sculptorii greci tocmiţi de Acacius, tatăl Aglaidei, 
unul dintre cei mai bogaţi şi mai influenți demnitari ai Romei. Adusese meşteri 
din toate colțurile imperiului ca să-i dăltuiască în marmură şi lemn, să-i lucreze 
în mozaic sau să-i picteze în fresce locuinţa care, acum, putea să stea alături de 

palatele de vară ale împăratului. Bogatul patrician asta îşi şi dorise. Îşi ridicase 
vila ca să le arate tuturor că el este favoritul împăratului şi unul dintre cei mai 
influenţi senatori ai vremii. Cât trăise el, pe la banchetele din casa sa se perin- 
daseră toţi patricienii cetăţii, ba odată s-a întâmplat să-l cinstească chiar divinul 
imperator. Pentru răsfăţul prietenilor săi începuse să cumpere cei mai scumpi 
sclavi care se vindeau în cetate, nubieni uriaşi, care te puteau purta prin tot ora- 
şul cu lectica, greci plini de înţelepciune, care îl puteau tălmăci pe Platon, sau 
egiptence oacheşe, care-ţi umpleau nopțile de desfătări. 


Aglaida crescuse înmuiată în aerul acesta cosmopolit, jumătate desfătare, jumă- 
tate intrigă politică, învățând să preţuiască tot ceea ce avea Roma mai altfel de- 
cât celelalte cetăţi ale Italiei - frumuseţea şi puterea. Pe ea o sedusese mai degra- 
bă frumuseţea decât puterea. 


Felul în care tatăl său îşi dobândise averea o scârbea, căci bănuia că la temeliile 
bogăției familiei sale zac multe vieţi ruinate. Aşa că a ştiut de tânără să se țină 
departe de uneltirile politice ale patricienilor şi să împrumute din viaţa lor doar 
fericirea albă cu care te desfătai dacă ştiai să te cufunzi în frumuseţea unei statui 
de Phidias sau în răcoarea roşiatică a unui vin de Chios. Cu vârsta, învățase însă 
că toate aceste plăceri pălesc în faţa iubirii, în a cărei artă devenise mai iscusită 
ca o hetairă. 


Când părinţii ei au murit, lăsându-i moştenire uriaşa lor avere şi o viaţă de plă- 
ceri, Aglaida s-a cufundat în braţele tuturor tinerilor pe care-i dorea şi care 
puteau să-i stea alături fără să pună întrebări şi fără să-i complice jocurile cu 
gelozii prosteşti. Era tânără, abia trecută de douăzeci de ani, iar carnea îşi cerea 
drepturile înaintea inimii. Avea să-i asculte chemarea. Până într-o zi... 


Bonifaciu 

Pe Bonifaciu l-a zărit din lectică, pe când se preumbla prin piaţa de sclavi, şi a 
fost pe loc vrăjită de frumuseţea lui. Era un sclav sănătos, frumos şi bine îmbră- 
cat, semn că fusese ţinut la mare preţ de stăpânul său. Când şi-a trimis slujbaşii 
să-l cumpere, i s-a cerut un preţ ameţitor. 


Bonifaciu fusese născut în Roma, în casa unui legionar care căzuse pradă farme- 
celor unei sclave pe care şi-o adusese tocmai din Siria. Tatăl său nu-l recu- 
noscuse niciodată, dar îl ţinuse lângă sine, dându-i învăţătură şi deprinzându-l să 
se poarte cu gândul că, atunci când va creşte, îl va elibera şi-l va ajuta să-şi facă 
un rost în viață. 


Legionarul murise însă înainte de vreme, iar soţia lui, bănuind originile bastar- 
dului, se hotărâse să-l vândă pe Bonifaciu, nu fără a cere pe el o mică avere, 
dată fiind educaţia lui. Dar cum pentru Aglaida banii nu fuseseră niciodată o 
oprelişte, l-a cumpărat pe frumosul sclav, cu gândul că-i va înveseli nopţile, iar 
ziua i-ar putea fi un ajutor de nădejde în rânduirea treburilor casei. Nu bănuia 
că, prin el, destinul avea să-i schimbe viaţa. 


La început, l-a ţinut în beciurile umede, la un loc cu sclavii de rând, pe care-i 
folosea la muncile grele. Nu-i trata cu cruzime, dar nici nu-i ocrotea. Pentru 
Bonifaciu, a fost ca şi cum ar fi fost aruncat într-o închisoare. Aglaida asta şi 
voia - să-l frângă cerbicia, să-i arate cine este stăpâna, pentru ca, mai apoi, să-l 
poată aduce la banchete, să-l arate prietenelor sale şi să-l ducă în alcov ca pe un 
trofeu. Aşa că a avut răbdare cu el, l-a aşteptat, punându-l la muncile de jos, la 
care nici nu prea se pricepea. 


Tot jocul acesta a ţinut până în prima noapte când, după un banchet istovitor, i-a 
poruncit lui Bonifaciu să vină în dormitor. Doar că sclavul nu s-a supus. I-a 
întors o privire mândră şi a coborât treptele umede ale beciului, ducându-se să 
doarmă cu sclavii de la magaziile de grâu. Era felul său de a-i arăta că are inima 
liberă şi că o poate da cui voieşte. 


Aglaida s-a mâniat, a vrut să pună să fie biciuit, dar apoi a înţeles că nu poate 
face asta, că inima nu o lăsa. Că bărbatul acesta frumos avea în el o libertate 
după care şi ea tânjea. Şi că nu i-o putea răpi cu forța. Trebuia să-l câştige. Ea, 
patriciana, femeia frumoasă şi dorită de toţi tinerii Romei, să alerge după un 
sclav? Hotărât lucru, asta nu putea! Şi totuşi... asta a făcut, pentru că atunci când 
Bonifaciu i-a întors spatele, preferând beciul umed aşternutului ei cald, a ştiut că 
se îndrăgostise de el. Şi-a dat seama că-l iubea încă din ziua în care-l văzuse în 
piaţa de sclavi. Că-l dorea din tot trupul şi din tot sufletul ei. Şi că nu va mai 
putea trăi fără el. După atâţia ani de plăceri, inima ei îşi cerea drepturile. 


Un nou crez 

Racla cu moaştele Sfântului Bonifaciu 


A doua zi i-a mărturisit totul. S-a umilit în faţa lui, a plâns, l-a rugat să o ierte 
că-l ținuse cu sclavii de rând, iar Bonifaciu a iertat-o şi a împărțit cu ea patul. 
Stăpâna devenise sclavă. Au început să trăiască în văzul lumii, uimind cetatea 
cu îndrăzneala lor. 


Era ştiut că patricienii aveau câte o sclavă sau mai multe pentru ostoirea pof- 
telor, că le aduceau cu ei la banchete şi nu se sfiau să arate asta chiar soțiilor lor, 
dar până la Aglaida, nu se mai pomenise ca o tânără atât de bogată "să se ție" 
public cu un sclav, ba şi mai mult, să se arate cu el în văzul lumii, supunându-se 
bârfelor şi batjocurii. 


Toată cetatea spunea că e o târfă, că nu-i ajung tinerii din familiile de patricieni 
pe care-i nenorocise cu farmecele ei, că acum are nevoie de sclavi ca să-şi sati- 
sfacă poftele nemărginite. Era, însă, în şoaptele acelea înveninate, şi multă 
invidie, o ciudă fără margini, stârnită de averea ei, pe care şi-ar fi dorit-o orice 
senator cu un fiu gata de însurat. 


Dar Aglaida trecea cu fruntea senină prin războiul stârnit. Inima ei era liberă şi 
i-0 dăruise lui Bonifaciu, care-i devenise pereche, nu doar în alcov, ci şi în pofta 
cu care se arunca în viaţa la care, ca sclav, nu avusese acces până acum. De 
când erau împreună, banchetele nu mai ţineau doar trei zile, ci o săptămână, la 
ele nu mai erau poftiți doar prietenii, ci toţi petrecăreţii din cetate. 

O viaţă putredă şi urâtă, trăită în pofida unei taine pe care Bonifaciu o ascunsese 
cu străşnicie până acum: era creştin. O credinţă care la Roma nu era privită cu 
ochi buni. Deprinsese rânduiala aceasta de la mama lui, venită dintr-un loc în 
care lisus din Nazareth avea mulţi adepţi, dar sclavia îl despărţise brutal de ea. 


Aglaidei nu-i era teamă de ceea ce ar fi putut spune cetatea, ci de presimţirea 
care o rodea, că l-ar putea pierde pe Bonifaciu din pricina iudeului răstignit, în 
urmă cu trei veacuri, pentru credinţa lui. Aşa că, într-o zi, l-a luat pe Bonifaciu 
de mână şi s-au dus împreună la adunările creştinilor, ca să înţeleagă, şi ea, cine 
a fost Hristos. Ba de la un timp, a îngăduit ca unele dintre ele să fie ţinute în 
propria-i casă, lăsându-se tot mai mult fermecată de frumuseţea lor. 


Darul moaştelor 

Tibrul curgea leneş prin faţa ferestrelor de la dormitorul ei. Aglaidei îi plăcea să 
stea lungită în pat, ascultând murmurul valurilor, în timp ce soarele care apunea 
îi mângâia trupul cu razele sale molatice. Aşa obişnuia să-şi petreacă după- 
amiezele cu Bonifaciu, stând îmbrăţişaţi, până când cerul începea să se întunece, 
anunțând voluptatea nopţii. 


Dar acum era singură şi nici soarele, nici lunecarea leneşă a apei nu mai stâr- 
neau în ea bucuria aceea liniştită şi dulce pe care o avea când erau împreună. 
Fără Bonifaciu alături timpul părea oprit, iar Tibrul curgea fără rost. În undele 
apei parcă vedea zădărnicia vieţii ei de dinainte, care-i lăsa dimineţile singure şi 
triste. Hotărât lucru, fără el, nu mai era nici ea. 


Bonifaciu plecase mai mult dintr-o joacă. La una din adunările creştinilor, 
cineva venise cu un sipet de chiparos, în care se aflau osemintele unui sfânt 
martir, ucis în timpul unei persecuții din Asia Mică. Fapt ciudat, răcliţa nu răs- 
pândea duhoarea unui mort, pentru că, după cum preotul le spusese, martirii nu 
putrezesc după moarte, ba chiar revarsă binecuvântări din trupurile lor sfărâmate 
de chinuri. 


Părintele i-a lăudat pe patricienii care ţin în casele lor astfel de odoare, bucurân- 
du-i şi pe ceilalți creştini când le aduc la adunări. Atunci i-a răsărit în minte 
Aglaidei gândul că şi vila ei ar fi binecuvântată cu astfel de oseminte. Le va 
pune lângă urnele cu cenuşa strămoşilor ei şi le va cinsti zilnic prin rugăciuni. 
Şi, poate, odată cu ele, se vor aşeza şi ei în rostul adevărat al vieţii, insuflat de 
credinţa lor. 


I-a spus toate acestea lui Bonifaciu într-o noapte, când el a întrebat-o ce dar să-i 
aducă pentru a-i dovedi iubirea: "Soarele de pe cer, luna din apele Tibrului?” 


Aglaida a surâs şi i-a spus neaşteptat: "Nu. Aş vrea moaştele unui martir." Nu se 
gândise prea adânc la aceste cuvinte, dar Bonifaciu le-a luat în serios. 


A doua zi s-a trezit de-vreme şi a plecat în târg, să tocmească slugi şi merinde 
pentru un drum lung. Când s-a întors, i-a spus că va să plece în Tarsul Ciliciei 


şi-i va aduce, negreşit, moaşte de martir. Negreşit! 


La despărțire, pe când o mai strângea în braţe, Bonifaciu şi-a întrebat iubita 
râzând: "Dacă nu găsesc moaşte de martir, pot să-ţi aduc moaştele mele?". 


In loc să-i răspundă, Aglaida i-a acoperit gura cu sărutări, deşi în clipele acelea 
a simţit cum inima îi este săgetată de-o prevestire rea... 


Prietenii lui lisus 

Biserica Sfântului Bonifaciu din Roma 


Când i-a văzut, picioarele i-au înţepenit. Lângă cetatea Tarsului, pe un câmp 
plin de pietre şi ciori, călăii îi schingiuiau pe creştini, din porunca guverna- 
torului, obligându-i să se lepede de Hristos. Douăzeci de martiri, femei şi 
bărbaţi, înroşiseră deja cu sângele lor praful galben al drumului. Dar deşi erau 
schingiuiți fără milă, nici unul dintre ei nu-şi renegase credinţa. Erau neclintiţi 
în ea. 


O mulțime de gură cască asistau la torturi. Bonifaciu s-a amestecat printre ei, cu 
gândul să aştepte seara, atunci când călăii vindeau trupurile rămase fără suflare, 
celor care doreau să le răscumpere. 


Guvernatorii cetăților ştiau că întotdeauna se găseau trimişi ai nobililor creştini 
care erau dispuşi să scoată din buzunar mici averi, numai să poată lua trupurile 
sfinte ale martirilor, pentru a le oferi o înmormântare creştinească. Unele nici nu 
ajungeau în pământ. Erau învelite în giulgiuri, închise în sipete prețioase şi apoi 
trimise spre biserici, pentru închinare. Majoritatea făceau minuni mari, tămă- 
duind bolile sau scoțând demonii. 


La asta se gândea şi Bonifaciu, care-şi închipuise că până noaptea va fi din nou 
în corabie, în drum spre Roma. Doar că, în timp ce stătea privind la chinurile 

martirilor, ochii i s-au întâlnit cu ai unei tinere care era biciuită crunt de călău. O 
clipă, doar o clipă, i s-a părut că femeia zâmbeşte, în ciuda durerilor. Apoi 
trupul i-a zvâcnit ca un arc şi s-a prăbuşit la pământ. Sătul de răbdarea ei, călăul 
îşi scosese sabia şi-i retezase ambele mâini. Palmele albe şi delicate îi rămă- 
seseră prinse în inelul de fier cu care fusese legată, iar trupul i-a căzut la 
pământ, într-un lac de sânge. Dar tânăra nu urla şi nu-i blestema pe prigonitori. 
Se zvârcolea doar, răvăşind pământul cu cioatele rămase în loc de braţe. Apoi, 
înainte să moară, a spus doar câteva cuvinte: "Iisuse, iartă-i, lisuse!". 


Ceva s-a rupt atunci în inima lui Bonifaciu. În ochii acelei fete curate şi-a revă- 
zut toată viaţa lui putredă, dar şi iubirea pentru Aglaida, alături de care păşise pe 
drumul bun al credinţei. Fusese bucuria lui, o bucurie trăită parcă în răspăr cu 
toată durerea lumii. Dar acum era alături de aceşti sărmani, care se agăţau de 
credinţa lor mai tare decât de viaţă. 


Un abur i se ridica de pe suflet şi simţea că, din clipa asta, nu va mai putea fi la 
fel. Nu va mai putea trece cu nepăsare peste durerea din jurul lui. O milă 
nesfârşită, o milă năvalnică i-a cotropit inima şi, fără să se gândească, s-a dus 
țintă la unul dintre călăi zicându-i scurt: "Şi eu sunt creştin!”. A simţit ca prin 
vis mâna grea care i se aşeza pe umăr, apoi o îmbrâncitură scurtă, care l-a arun- 
cat la pământ. Bonifaciu îşi începuse drumul spre cer. 


Un sclav sfânt 





Icoană bizantină 

Mâna era alb-vineţie, cu unghiile zdrobite de cleştii călăilor, cu podul palmei 
însângerat. Mâna care-i mângâiase părul şi trupul, şi-i atinsese buzele, ori de 
câte ori îi ceruse tăceri în locul vorbelor. Mâna moartă, acum, peste care cur- 
geau şiroaie de lacrimi. Mâna lui Bonifaciu devenise mâna unui creştin care 
pierise pentru semnul crucii. Mâna unui sfânt... 


I-l aduseseră într-o dimineaţă, înfăşurat într-un linţoliu alb, cu capul despărțit de 
trup prin ascuţişul sabiei. Gluma lui nevinovată, aruncată la plecare, se împli- 
nise. 


La început, Aglaidei nu i-a venit să creadă, socotind că e o glumă, o şotie neagră 
a vreunui duşman. Îl aştepta cumva pe Bonifaciu să se ridice din racla scumpă 
în care îl aşezase. Să se ridice şi să-i spună zâmbind că nu a murit, că doar s-a 
prefăcut, dorind s-o sperie. Să se aşeze apoi lângă ca şi să privească cum soarele 
apune în ape-le Tibrului, continuând, de unde fusese întreruptă, povestea lor de 
iubire... 





După câteva zile de jale, Aglaida şi-a chemat toţi sclavii şi i-a eliberat. Apoi şi-a 
vândut toate moşiile, împărțind banii săracilor din Roma. A păstrat doar o mică 
parte, cu care a ridicat o bisericuţă, sub altarul căreia a aşezat trupul lui Boni- 
faciu. 


În scurtă vreme, domnia împăratului Constantin cel mare avea să se întindă de 
la apusul şi până la răsăritul imperiului. Iubitul ei a fost unul dintre ultimii 
martiri Şi, odată cu libertatea credinţei, la lăcaşul închinat lui au prins să vină 
râuri de pelerini creştini. 

Aglaida a văzut cum mulți dintre ei s-au tămăduit de boli, cinstind mormântul 
lui Bonifaciu. 


A mai trăit cincisprezece ani, petrecuţi numai în post şi rugăciune, apoi s-a mu- 
tat şi ea în cer. A fost înmormântată lângă el, iar biserica îi cinsteşte pe amân- 
doi, ca sfinţi. 

Pr. Silviu Cluci - Biserica Sfinţilor Bonifaciu şi Alexie din Roma 


Această biserică închinată Sfinților Bonifaciu și Alexie se află pe Colina 
Aventină din Roma, în Piaţa San Alessio, în apropiere de Via di Santa Sabina. 





Biserica a fost zidită între secolele III și IV, chiar pe locul casei părinților 
Sfântului Alexie, acolo unde cuviosul s-a nevoit timp de 17 ani fără a fi 
recunoscut. Biserica a fost refăcută ca „diaconie” (aşezământ pentru săraci), în 
anul în 972, de către mitropolitul Serghie al Damascului, refugiat la Roma din 
cauza persecuțiilor arabe. În acest context a avut loc şi dezvoltarea cultului 
Sfântului Alexie, omul lui Dumnezeu. 


Mai târziu, biserica fost rezidită în 1582 de către cardinalul Guidi Di Bagno, iar 
în anul 1750, de către cardinal Querini. Ultima intervenţie asupra clădirii a avut 
loc la mijlocul secolului al XIX-lea, când au fost decorate cupola şi absida. 


În partea dreaptă a bisericii se află un turn clopotniţă în stil romanic. Printr-un 
portal larg se intră în biserica alcătuită din trei nave largi. 

Fântâna $ fântului Alexie ( Foto: Magda Buftea ) 


Sub altarul central al bisericii se găsesc moaştele Sfântului Alexie. Tot sub 
altarul actualei biserici se păstrează o criptă împodobită cu fresce şi coloane de 
marmură, datând din primul mileniu creştin. 


La intrarea navei din partea stângă se găsesc resturile unei scări din lemn sub 
care, după tradiţie, Sfântul Alexie a trăit timp de 17 ani, nerecunoscut de 
nimeni. Scara este aşezată în diagonală într-un relicvariu de sticlă şi lemn aurit, 
între patru coloane de granit, cu capiteluri corintice cu aspect antic. 


In biserică se mai găseşte fântâna Sfântului Alexie - o fântână străveche, adâncă 
de 15 metri, care se afla în curtea familiei Sfântului Alexie. 

